“Jatuh Air Mata Tengok, Mesti Abah Rindu Anak Dia.” Dayah Bakar Kongsi Momen Bertemu Keluarga Bikin Sebak

Sekembalinya ke tanahair bersama anak dan suami, Dayah Bakar  menjalani kuarantin sebelum dapat bertemu keluarganya. Usai tamat tempoh tersebut, dia tidak sabar untuk bertemu keluarga terutama ayahnya.

Isteri kesayangan Kapten Hanif sebelum ini pernah berkongsikan tentang status kesihatan ayahnya, Hj Abu Bakar Bin Johar yang menjadi mangsa covid-19. Memandangkan ketika itu dia berada Di Australia, hanya doa mampu dititipkan.

Meninjau akaun Instagram Dayah Bakar, telah dimuatnaik video yang memaparkan pertemuan kembali Dayah bersama ayahnya. Secara kebetulan, ayah Dayah juga keluar daripada hospital.

Cukup sebak dan gembira bercampur baur perasaan tersebut tatkala dapat bertentang mata, terlerai segala kerinduan yang sudah lama dipendam selama ini. Dalam perkongsian tersebut, Dayah memaklumkan ayahnya ini sudah banyak improvement dan tidak perlu lagi memakai alat bantuan oksigen sepenuhnya.

Reunited ❤
“Alhamdulillah , abah keluar hospital sama hari dengan kami habis kuarantin .
Buat masa ni, alhamdulillah abah dah tak perlu fully pakai oxygen dan dah boleh duduk . Allahuakbar, tak tahu nak cakap mcmana. Teringat doc pernah cakap “ Its only a matter of time , Im sorry 🥺.

“Sekarang, banyak sangat improvement masha Allah. Bila sampai rumah , dia yang cakap “ tangkap gambar, tangkap gambar” sambil senyum comel . Terima kasih nurses dan doctors yang pernah jaga abah, selalu tanya khabar dan doakan abah . Saya appreciate sangat2 . Terima juga utk kalian yang turut concern and mendoakan abah saya ❤


Ingin Menjadi Isteri Hebat. Ini Caranya Nak Pikat Hati Suami

Seorang isteri yang baik tentunya membantu meringankan beban suami, menenteramkan, menenangkan dan bergerak mengikuti langkah suaminya.

Ketika sang suami mengalami kelelahan, tentunya suami akan akan datang kepada isterinya untuk mendapatkan ketenangan. Seorang isteri memberikan impak yang begitu besar terhadap kelangsungan hidup dalam kehidupan berumah tangga.

Menjadi isteri bukanlah ‘tugas’ yang mudah khususnya untuk menjadi seorang isteri yang hebat.

Namun apabila anda melakukan 14  perkara ini, maka suami anda tahu bahawa sesungguhnya dia mempunyai isteri terbaik di dunia. Ayuh semak senarai berikut.

Anda Gembira Dengan Kejayaan Si Dia

Ketika si dia gembira kerana prestasinya, anda juga turut bahagia. Anda tahu anda isteri yang istimewa apabila anda sama gembira melihat kejayaan suami anda.

Anda Menonton Filem Kegemarannya Berulangkali

Anda sudah menonton berjuta kali filem kegemarannya namun anda tetap tidak pernah jemu. Bonusnya ialah bila anda tertawa pada saat yang tepat.

Anda Mendahulukan Si Dia

Si dia nombor satu dalam hidup anda. Anda memastikan karier dan hobi anda tidak lebih penting daripada dia. Tidak ada orang yang lebih anda utamakan.

Anda Suka Melakukan Beberapa Hal Sendiri

Hanya kerana si dia yang anda utamakan ini bukan bermakna anda hanya berkepit dengan si dia semata-mata. Walaupun anda lebih suka berada dekat dengannya, anda tidak keberatan menyendiri dan membiarkan si dia menyendiri kerana masing-masing memerlukan waktu untuk berseorangan.

Anda Memasak Makanan Kegemarannya

Walau anda tidak suka dengan makanan kegemarannya namun anda tetap memasak makanan kegemarannya untuk menunjukkan bahawa anda tahu apa yang si dia sukai dan anda ingin melakukan perkara-perkara yang menyenangkan hatinya.

Anda Membuat Si Dia Tertawa

Anda isteri terbaik di dunia jika tahu khalimat apa yang akan membuatkan si dia tertawa atau bagaimana membuat si dia tersenyum hanya dengan satu kilas pandangan.

Anda Menyimpan Rahsianya

Jika suami anda merasa kurang selesa apabila anda mahu berkongsi rahsia dengan orang lain, maka anda tidak akan melakukannya. Suami anda berkongsi rahsia dengan anda kerana dia amat mempercayai anda.

Anda Selesa Dengan Rakan-rakannya

Anda sedar bahawa suami anda sudah mengenal teman-temannya sebelum mengenal anda. Jadi anda tidak keberatan jika suami anda ingin keluar menghabiskan masa bersama.

Anda Membuatkan Si Dia Terasa Diperlukan

Walaupun anda mampu melakukannya sendiri namun anda tetap mahu meminta si dia melakukannya untuk anda. Dengan cara ini si dia akan rasa amat diperlukan oleh isterinya.

Anda Meninggalkan Catatan Buat Si Dia

Isteri yang baik memastikan suaminya tahu bahawa dia dicintai. Nota kecil di dalam begnya sudah cukup membayangkan betapa hangatnya cinta anda kepada si dia.

Anda Berdoa Untuk Si Dia

Ketika berdoa selepas solat, anda tidak lupa untuk mendoakan yang terbaik buat suami anda. Anda memohon hanya yang terbaik buat suami anda. Ia sebenarnya lebih menghangatkan lagi hubungan anda dengan pasangan secara spiritual.

Anda Berusaha Keras Membuatkan Perkahwinan Anda Harmoni

Tidak peduli apapun yang terjadi, anda berusaha untuk mempertahankan perkahwinan yang telah dibina. Jika saatnya hubungan terasa hambar, anda segera mengambil tindakan bagi mengharmonikan semula kemesraan suami isteri.

Sumber: www.karangkraf.com


“Ku Tak Rapat Pun Dengan Mertua, Biasa Je Sebab Sikap Introvert.” Tahu Kelemahan Diri, Rupanya Wanita Ini Ada Cara Buat Jadi Kesayangan.

Apabila mendirikan rumah tangga, selain perlu saling melengkapi dengan pasangan, sudah tentunya perlu menjaga hubungan yang baik dengan mertua.

Sudah tentu ada cabarannya untuk mengambil hati mertua. Apabila berjaya memenangi hatinya, sudah pasti menjadi menantu kesayangan.

Namun setiap kita ada kelemahan diri. Sebagaimana perkongsian wanita ini, yang mengakui dirinya seorang yang pendiam (introvert), tidak pandai untuk berbual-bual santai dengan mertua. Namun dia tetap cuba menambat hati mertuanya dengan cara tersendiri.

Bukan untuk menabik dada namun sekadar berkongsi bahawa menghargai mertuanya dengan membeli barang keperluan rumah termasuk membeli barang kemas. Katanya begitulah cara untuk memastikan hubungan baik dengan mertua.

Apa yang pasti, apa jua layanan yang diberi tujuan tetap sama untuk menghargai dan sayangi mertua sebagaimana kita lakukan kepada ibu bapa kita.

Jom kita lihat perkongsian ini.

Ku tak rapat pun dengan mertua , biasa-biasa je. sebab sikap introvert ni bukan di buat-buat pun. Bukan takleh nak paksa tapi bila paksa jadi stress sendiri. so aku pilih jadi diri aku sendiri je.

Aku tak banyak bercakap. dengan ipaq duai pun leh kira dengan jari aku bercakap.
Kalau dulu dengan abg ipaq ( abg papajul ), SSetahun sekali pun aku tak bercakap. Aku rasa macam tak pernah bercakap pun sepanjang 7 tahun,dengan isteri dia aku cakap laaaa.

Jadi diri sendiri

So aku jadi diri sendiri je. buat apa nak push diri untuk jadi tak selesa. Nak hidup dengan mak mertua lama lagi kan. Sampai akhir hayat nak kena tempuhi. Aku banyak diam je

Aku takde tiba pergi kat mak, “ makkkk mak sihat smbil picit-picit kaki “
Aku memang bukan menantu macam tu. Aku pun tak tau apa mak mertua aku fikir
tapi aku selalu fikir aku ni menantu tak guna jela.

Apa aku leh wat , aku tak pandai nAk mesra-mesra dengan orang. Tak pandai nak borak apa.

Akui kelemahan diri

Mula-mula kawin dulu ,aku tak langsung paez tinggal aku. Aku nangis kalau paez tInggal aku , sebab aku tak tau nak borak apa , menjadi tekanan untuk aku. Mamybe bagi orang lain mengada dan galak. Tapi tu lah hakikat.

Mak duk kat dapur aku duduk jela. Takde aku borak pun.
“ makkk pi pasar mana tadi ? “ “ makkk sayur segar naaa “ “ makk market dpn tu bukaa tak “ takde.

Aku tak pernah bercakap-cakap macam tu. Selalu aku dgr je abah cakap apa ,mak ckap pe
sahut skit2 ,gelak skit2. Pastu aku blah dok ruang tamu sorang-sorang.

Rumah mak paez banyak novel. Aku baca la novel sorang-sorang. Kalau ada paez aku ajak la paez teman borak. Kalau naik kereta sama2 pun. Aku diam je , paez yang borak banyak. Macam tu jela.

Aku jadi diri sendiri. Aku tak pernah pun tolong mak mertua aku masak kat dapur bukan aku tak reti masak ,kek , kuih , masakan2 smua aku reti masak. Kat umah ni paez nak makan apa aku masak. Aku tak pandai nak ala-ala pi tolong.

Selalu minta maaf, doa dan beri hadiah pada mertua

Tu aku cakap aku ni menantu hantuuuuuuu. Kalau mak datang umah ,aku masak
sehari 3 kali aku masak tapi aku kurang je bercakap. Aku pun takleh watpe dengan diri aku
dari aku stress balik umah mertua. Baik aku jadi diri sendiri ,so aku tak stress.

Dan asbab sikap buruk ni, aku selalu je minta maaf kat mertua. Minta maaf sangat mak , syukur jugak. Mak aku tak pernah cakap apa-apa. Tapi tak tau la hati dia macam ne , maaf ye makkk.

Dan aku selalu minta doa kat mak-mak aku mak ,mak papajul dan mak paez
dan semoga dengan rezeki Allah bagi mungkin aku tak boleh nak senangkan hati dengan sikap aku yang buruk ni.

Tapi aku leh memberi dengan hadiah jelah, tukar langsir mak, tukar sofa mak
tukar kapet mak, beli mak emas sikit-sikit, bagi tudung telekung.

Tu jela aku leh buat , untuk senang kan hati dengan sikap aku betul-betul minta maaf.
Nanti aku rasa kalau aku ada menantu. Menantu aku lak heran ,kenapa la mak mertua aku ni diam je.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Pantai Genting Tumpat Dilanda Ribut, Pengarah APM Negeri Kelantan Jelaskan Kronologi.

Difahamkan kejadian berlaku petang semalam yang membuatkan ramai panik.

Menerusi facabook rasmi Angkatan Pertahanan Awam Malaysia, Tumpat (APM Tumpat), Mohd Adzhar – Pengarah APM Negeri Kelantan memaklumkan tiada kemalangan jiwa berlaku.

Berikut kenyataan yang dinyatakan oleh Mohd Adzhar – Pengarah APM Negeri Kelantan.

Ini kronologi kejadian ribut yang melanda Pantai Genting Tumpat Kelantan.

Laporan Kes Negeri Kelantan

Tarikh : 06/08/22(Sabtu)
Masa : 1900hrs
Tempat : Pantai Geting Tumpat
Jenis Kes : Ribut
Mangsa : Tiada

Kronologi : Kejadian Ribut Pasir dalam lewat petang tadi di Pantai Geting , Tumpat sebagaimana seperti video.

Kejadiaan berlaku dalam semasa anggota Penyelamat Pantai APM Tumpat, sedang bertugas.

Dalam kejadian tersebut semua selamat,tiada kemalangan jiwa berlaku ke atas anggota dan orang awam dilaporkan sehingga kini.

Terdapat kerosakan khemah berhampiran dgn kawasan tersebut.

Keadaan semasa,cuaca baik seperti sediakala.

Sedang mendapatkan maklumat fenomena dari MetMalaysia.

Semoga kita semua berhati-hati lantaran sekarang cuaca tidak menentu.


“Syukur Pendarahan Paru-Paru Dah Tak Ada.” Pilih Nama Muhammad Danial Firman Faizal, Abby Kongsi Situasi Positif Bayi

Beberapa hari yang lalu, Abby Abadi dan suami menyambut kehadiran ahli baru dalam keluarga mereka. Biarpun anak yang dilahirkan tidak cukup bulan dan mengalami komplikasi, namun semalam pasangan ini mengumumkan tahap kesihatan Baby D semakin baik. Demikian juga dengan Abby Abadi yang semakin pulih.

Malah, Abby Abadi serta suaminya turut memohon orang ramai agar mendoakan kesejahteraan bayi mereka yang baru sahaja dilahirkan selepas disahkan mengalami pendarahan dalam paru-paru. Semalam, pasangan ini turut berkongsi nama bayi mereka menerusi laman instagram.

.
Malam ni, InsyaAllah abah datang jumpa Baby lagi ya…abah rindukan Baby Danial…Abah sayangkan Baby…
.
Moga Baby terus sihat, terus kuat….ramai yang tak sabar nak jumpa Baby…
.
Ya Allah..Kau yang lebih mengetahui…Kau yang lebih berkuasa dari segala2nya
.
Kau tunaikan setiap permintaan ku ini, Kau berikan kesihatan tang terbaik untuk Baby Danial dan panjangkan umurnya


Ibu Ini Kongsi Doa Dan Amalan Lembutkan Hati Anak. Memang Berkesan Katanya!

Sebagai ibu bapa, tentunya kita ingin memberikan perkara yang terbaik buat anak agar mereka membesar menjadi anak yang baik dan patuh. Ia merupakan sebuah harapan besar bagi kita. Oleh karena itulah, kita sentiasa mencari pelbagai panduan keibubapaan.

Salah satu cara yang dipraktiks oleh Puan Huda Buyong  dengan mengamalkan doa dan amalam ini. Beliau sendiri mengakui keberkesanannya dan berkongsi amalan itu. Ikuti perkongsiannya ini.

Assalamualaikum semua.. Saya nak kongsikan cara lembutkan hati anak. InsyaAllah dengar kata. Cuba puan  amalkan yang no 4 tu.

Waktu anak buka mata aktif dan kurang dengar kan apa yang ibu bapa ckp atau bagi arahan, hanya waktu dia tidur saja yang dia duk diam . Waktu dia duk diam, time tido lah kita amik peluang bagi pesan kat dia atau cakap-cakap dengan dia

Saya amalkan 2, 3 tahun lepas lagi. Alhamdulillah berkesan pada anak saya. Semua tu kita tawakkal pada Allah. Kita hanya usaha , selepas tu tawakkal la pada Allah.


Demam Ada Macam-macam Jenis. Dr Ni Bagi Pencerahan, Agar Mak-mak Lebih Faham!

Memahami apa itu demam  secara asasnya semua maklum,  bila kita sentuh pada bahagian badan terasa panas dan bila diambil suhu tinggi melebihi 37.5 °c.

Pun begitu, istilah orang dulu-dulu ada pelbagai jenis demam; ada kata demam panas, demam urat, demam kus-kus dan bermacam-macam lagilah jika ingin disenaraikan.

Memahami apa sebenarnya jenis demam mengikut kaca mata bidang perubatan, jom kita baca perkongsian doktor ini agar kita sebagai ibu merangkap ‘doktor’ untuk ahli keluarga memahami tentang hal demam ini.

Ini memandangkan, demam sering sahaja mudah mengganggu kesihatan kita seisi keluarga.

Semoga perkongsian ini dapat memberi info untuk pengetahuan bersama.

” Saya demam urat”

” Dia demam kura ”

” Anak sedara demam beralih bulan”

” Saya demam sebab kena hujan ”

Apebenda demam ni semua?
Betul ke wujud demam2 seperti list kat atas tu?

Manusia DEMAM kerana 2 sebab je, iaitu sebab jangkitan & sebab bukan jangkitan.

Baca seterusnya, jangan malas membaca.Membaca jambatan ilmu.

Virus dan bakteria tak dapat survive dalam badan manusia dengan kenaikan suhu badan, waima ada yang gagal hanya dengan kenaikan 1- 2 darjah celcius.

Maka DEMAM itu ialah salah satu dari sistem pertahanan tubuh badan kita.

Bila sistem imun badan mengesan adanya jangkitan, otak ( di bahagian hypothalamus ) akan setting semula sistem thermostat badan kita supaya suhu asas ( core body temperature) badan dinaikkan beberapa darjah.

Core body temperature yang telah naik ini, kini dianggap normal. Maka badan kita secara teknikalnya akan merasa ‘sejuk’.

Rasa sejuk ini pula akan mencetuskan tindakbalas menggigil, so that otot otot yang bekerja menggigil ini akan menghasilkan haba. Haba inilah yang akan naikkan suhu badan — maka demam lah kita.

Selain kerana jangkitan, kita juga boleh demam kerana:

– Penyakit keradangan ( inflammatory diseases ) / penyakit autoimmune , contohnya Rhematoid Arthritis, SLE,
– Simptom sesetengah jenis kanser, seperti Leukemia & Lymphoma.
– Penyakit hyperthyroidism ( tinggi hormon thyroid)
– Kesan sampingan ubat, contohnya ubat anti-psikotik.
– Kesan sampingan sementara setelah ambil vaksin
– Penyalahgunaan dadah ( drug abuse ), contohnya ambil amphetamine , kokain.


Syafiq Yusof Selamat Timang Anak Lelaki Pertama, Ibu Luah Rasa Syukur! “Cucu Ke-8 Dalam Keluarga Haslam”

Suri hati kepada pengarah terkenal, Syafiq Yusof iaitu Aisyeah Zainal selamat melahirkan cahaya mata ketiga mereka di sebuah pusat perubatan kira-kira jam 8.18 pagi tadi.

Berita gembira itu dikongsikan oleh Syafiq sendiri di laman Instagram miliknya dengan memuat naik beberapa keping gambar wajah anak lelaki pertamanya.

Syafiq yang juga anak kepada Datuk Yusof Haslam dan Datin Patimah Ismail meluahkan rasa syukurnya atas kurniaan zuriat itu selain memperkenal nama bayinya sebagai Muhamad Nu’Aiman.

“Alhamdulillah, syukur ya Allah. Anak ketiga, lelaki pertama. Muhamad Nu’Aiman bin Muhamad Syafiq,” tulis pengarah drama bersiri Special Force: Anarchy itu yang juga adik kepada Syamsul Yusof.

Meninjau di ruangan komen, ibunya juga turut meluahkan rasa syukur atas kelahiran cucu kelapannya itu.

Selain itu, rakan artis dan mengikutnya turut tumpang gembira serta meninggalkan ucapan tahniah.

Untuk rekod, Syafiq yang juga anak kepada penerbit Datuk Yusof Haslam serta isterinya mendirikan rumah tangga pada 5 April 2014 dan dikurniakan dua anak perempuan iaitu Nuur Jannah, 7, dan Nuur Nusaybah, 5.


Nak Karpet Cantik Dan Cuci Lebih Mudah,  Ayuh Amalkan Tip Ini!

Kediaman yang dihiasi hamparan permaidani memang nampak menarik, kemas dan cantik. Namun, agak leceh untuk menjaganya, lebih-lebih lagi jika anda mempunyai anak kecil. Pantang leka susu tertumpah, terkena air kencing dan sebagainya lagi.

Nak mencucinya bukan mudah, jika mahu hantar ke dobi mahal dan leceh untuk mengangkutnya. Jika dibiarkan boleh menjejaskan kesihatan seisi keluarga dek habuk dan kotoran yang melekat padanya.

Selain menggunakan khidmat dobi, sebenarnya ada banyak cara yang boleh kita lakukan sendiri demi memastikan permaidani atau karpet kita terjaga dengan cantik tanpa habuk yang memudaratkan kesihatan. Boleh buat sendiri saja di rumah. Karpet pun nampak sentiasa cantik, bersih dan tidak cepat rosak.

Langkah-langkahnya:

1. Bersihkan permaidani sekurang-kurangnya tiga kali seminggu dengan menggunakan penyedut debu atau vakum.

2. Cuci permaidani menggunakan sabun khusus sekurang-kurangnya enam bulan sekali bagi menghilangkan bau hapak dan mengembalikan kesegaran.

3. Elakkan permaidani daripada terdedah kepada sinaran matahari langsung kerana ia akan memudarkan warna pada permaidani.

4. Ubah kedudukan permaidani dua atau tiga bulan sekali. Dengan cara ini, bahagian yang kerap dipijak atau menjadi laluan akan berganti kedudukan.

5. Untuk menghilangkan bau hapak pada permaidani, ambil sedikit serbuk soda dan taburkan di atas permaidani. Biarkan selama kira-kira setengah jam dan bersihkan mengguna vakum.

6. Jika bau lebih teruk atau sisa makanan atau cecair, larutkan 20ml cuka dalam campura air secukupnya kemudian cuci.

7. Cuci dengan cara mengelap menggunakan kain yang dibasahkan dengan larutan tadi. Elak menggunakan berus. Bersihkan kotoran atau bau secepat mungkin kerana semakin lama ia dibiarkan, semakin sukar untuk membersihkannya.

8. Bagi permaidani baru, pastikan tempat dan permaidani benar-benar bersih sebelum dipasang atau dibentangkan bagi mengelak kesan sampingan seperti alahan.

9. Permaidani yang dipasang melapisi keseluruhan ruang, pastikan terlebih dahulu pengudaraan persekitaran ruang benar-benar dalam keadaan baik. Buka pintu atau tingkap jika perlu. Pastikan juga ia tidak berdekatan punca lembap seperti berdekatan bilik air atau tempias hujan. Elakkan menggunakan ruang berkenaan sekurang-kurangnya tiga hari selepas pemasangan.


“Mama Mai Ambik Adik.” Ibu Mimpikan Anak Rupanya Petanda Dia Sudah Meninggal, Hanya Tinggal Tengkorak & Cebisan Rambut.

Mimpi anaknya datang kira-kira dua minggu lalu, rupa-rupanya petanda yang dia sudah tiada lagi buat selama-lamanya.

“Dalam mimpi saya, Aleya datang dan memberitahu ‘Mama mai ambik adik’ dan tidak lama selepas itu, mimpi hilang menyebabkan saya tidak sedap hati,’ itu luahan Rosmaliah Samo, 32 yang merupakan ibu kepada arwah adik Nur Aisyah Aleya Abdullah, 3.

Nur Aisyah Aleya Abdullah, 3, yang dikatakan  hilang ketika dalam jagaan pengasuhnya di Kuarters Hospital Langkawi, hujung bulan lalu  ditemui di Gunung Raya, Langkawi dengan keadaan tinggal cebisan rambut dan tengkorak.

Menceritakan detik awal kehilangan anaknya, Rosmaliah memberitahu pernah menjalinkan hubungan dengan suspek.

“Kami menjalinkan hubungan sulit selama empat bulan dan lelaki itu membawa saya pulang ke rumahnya di kuarters dan memperkenalkan saya sebagai rakannya kepada isteri yang juga jururawat di hospital berkenaan,” katanya sambil memberitahu sepanjang tinggal di kuarters itu, hubungannya dengan isteri lelaki berusia 40 tahun itu sangat baik.

Bagaimanapun, menurutnya, wanita itu berjaya menghidu hubungan sulit mereka apabila tersilap berbalas WhatsApp dengan isterinya melalui telefon bimbit lelaki berkenaan.

Katanya, dia kemudian keluar dari rumah berkenaan sejak 27 Januari lalu untuk bekerja di kedai makan dan sepanjang tempoh itu, dia tidak pernah bertemu dengan Nur Aisyah Aleya.

“Disebabkan rindu untuk bertemu dengan anak, saya pergi ke rumah mereka pada 22 dan 23 Februari lalu tetapi kecewa apabila dimaklumkan anak saya tiada dalam jagaan mereka.

“Berikutan itu, saya ke Pulau Pinang dan pulang semula ke sini pada 28 Februari lalu sebelum suami isteri itu datang bertemu saya dan memujuk tinggal bersama mereka, tetapi saya enggan kerana mereka tidak mahu memberitahu di mana anak saya berada. Tetapi anak lelaki suami isteri terbabit yang berusia 4 tahun  memberitahu yang  Aleya dah mati,”cerita Rosmaliah lagi.

Dia yang berasa tidak sedap hati kemudian sekali lagi ke rumah pasangan terbabit di Kuarters Hospital Langkawi keesokan harinya namun kanak-kanak terbabit memberitahu bapanya sudah menyerahkan Nur Aisyah Aleya Abdullah, 3, kepada orang lain.

Katanya, ketika itu dia mengesyaki sesuatu tidak kena dan antara percaya atau tidak anaknya sudah meninggal dunia kerana mustahil seorang budak bercakap bohong.

“Lelaki itu ada datang ke hostel berhampiran tempat kerja saya dan berjumpa seperti biasa, namun berdolak dalik memberitahu anak saya dalam keadaan sihat di bawah jagaannya dan dia akan bawa bertemu dengan saya tidak lama lagi.

Rosmaliah mendedahkan anaknya pernah ditampar dan dipukul beberapa kali di depan matanya sehingga mempunyai kesan lebam dan kesan dicucuh rokok di seluruh badan, selain kulitnya melecur seperti disiram air panas, sepanjang tinggal bersama keluarga itu.

Rosmaliah pernah cuba melarikan diri tetapi gagal kerana pintu telah dikunci dengan mangga.

“Isterinya pernah memberitahu yang suaminya pernah membawa perempuan lain pulang dan tinggal bersama di kuarters itu sebelum ini, menyebabkan saya tidak kisah apabila dia bawa saya pulang ke rumah itu.

“Dia seorang yang panas baran dan suka pukul kalau tak ikut cakap dia, malah isterinya pernah menjadi mangsa dan saya kurang yakin isterinya terbabit bersubahat dalam perkara ini,” katanya.

Sumber: Harian Metro


Nak Shopping Stok Makanan Sihat Untuk Keluarga, Periksa Dulu Label Nutrisinya. Nak Lagi Mudah Ikut Je Pilihan Fitness Coach Ni!

Melalui perkongsian seorang Fitness Coach Puan Azzatie Intan Suraya tentang pemilihan makanan kesihatan yang boleh dibeli dipasaran sebenarnya banyak. Dan tidak menjadi masalah untuk setiap antara kita amalkan pemakanan kesihatan ini lebih-lebih lagi buat ibu yang super busy.Semuanya tersedia di pasaran, apa yang tinggal lagi hanya kita perlu bijak memilih yang terbaik untuk keluarga.

Untuk itu, kita perlu tahu baca label nutrisi dan ini telah pun dikonsikan oleh  Puan Azzatie  atau lebih mesra membahasakan dirinya mama. Dia juga turut  berkongsi antara pilihan produk makanan kesihatan yang menjadi pilihannya untuk memudahkan ibu-ibu membuat perbandingan dan pilihan.

Untuk mengetahui lanjut, ikuti perkongsian ini.

Alternative food for healthy eating

I was doing groceries shopping lesson this afternoon utk support group meal plan, dan mereka pun x sangka sebenarnya byk je makanan blh makan, asalkan always always n always CHECK LABEL sblum beli.

Barang2 ni smua blh dapat kt tesco, village grocer, jusco, cold storage, aeon big, giant dan most pasaraya besar. Saje pilih tesco sbb smua tmpt ada tesco jadi xde alasan x jmpa barang2 alternatif dlm healthy eating ni.

Mama mmg guna kebanyakan brg2 ni dlm meal prep, breakfast, lunch n dinner. Dan of coz, sayur mayur n buah buahan segar jadi top priority, lagi raw lagi bagus.

INI PILIHAN PRODUK YANG DISARANKAN

Gula & garam

Bahan Perapan & Sos

Pilihan sos hoisin, plum sos, kicap enaq antara yang sering dibeli kerana non gmo. Selain itu herba parsley, rosemary, oregano flakes, Cajun, paprika, mustard dan chilli powder boleh juga dijadikan stok di dapur untuk menambah keenakan rasa hidangan yang disajikan.

Produk Tenusu

Jika anak-anak suka makan keju, belilah yang jenis slim cheese kerana 1 keping cuma 43kcal berbanding 99kcal normal cheddar.

Begitu juga ketika membeli yogurt untuk dijadikan menu sarapan untuk seisi keluarga, sebaiknya pilihlah natural yogurt atau greek yogurt adalah terbaik.  Manakala pilihan untuk stok susu disarankan pilihlah Fresh milk untuk dijadikan menu untuk snacking atau overnight oat.

Roti & Wrap

Kopi paling low kalori. 1 sachet cuma 7kcal

Organic rolled oat brand fav mama. 4tbs 90kcal utk overnight oat


Bahagia Kahwin Campur, Lelaki Cina Ini Beri Sebab Kenapa Pilih Wanita Melayu, Raih Perhatian

Memiliki keluarga bahagia adalah impian buat pasangan yang melangkah ke alam perkahwinan. Sudah tentunya kita mahukan pasangan yang baik dan sedap mata di pandang.

Antara sebab kenapa saya pilih perempuan Melayu sebagai isteri:

1. Kasih sayangnya pure.
Sebagai lelaki chinese, saya memang tahu sebenarnya mengahwini perempuan cina bukan option utama. Haha.. maintenance tinggi woo..
Kemudian, kebanyakan saya jumpa, kalau ada duit banyak, sayanglah suami dan anak. Tapi kalau suami tak ada duit, sayang tu akan defisit sama dengan nilai duit. Atau mungkin lagi kurang. Haha..

Tapi tak semua ya. Tapi kami selalu dididik macam tu. Money is everything. Cash is a king. Dah terbiasa dengan mindset macam tu.
Tak dinafikan mostly mereka datang dari family yang kaya. Takkanlah ayah mereka nak kahwinkan anak perempuan mereka untuk susah bersama suami? Pasti cari yang sama taraf.

Perempuan melayu ni, kasih sayangnya sejati. Sekali sayang, kebanyakannya ikhlas dan setia hujung nyawa. Til jannah orang kata.
Kalau tak sayang suami pun, kasih sayang mereka terhadap anak tak pernah luntur.

2. Mata cantik.
Tahu tak sebenarnya raaammmaaai lelaki cina diluar sana lebih sukakan perempuan melayu. Sebab bermata cantik. Bulat dan besar. Nampak lebih berseri.
Itu antara sebab kenapa ramai wanita cina sanggup pakai contact lens yang besar-besar untuk nampak comel.
Sedangkan perempuan melayu tak perlu semua tu.
Dari sudut raut wajah pun, perempuan Melayu memang lebih cantik berbanding perempuan Cina. Perempuan Melayu cantiknya, fuhhh.. memang masyaallah! Masa saya bawa balik wife saya jumpa family, mereka semua cakap wife saya cantik. Haha.. tapi wife saya tak percaya. Dia selalu rasa dirinya tak cantik. Haih.
Tapi mereka takut nak berkahwin sebab kekangan agama dan budaya. Huhu..
Tapi saya dengar, lelaki melayu suka amoi jugak ya?

3. Pegangan agama
Perempuan melayu ni mempunyai pegangan agama yang kuat. Mereka pandai menjaga diri dan mendidik anak.
Itu antara sebab kenapa saya pilih wife saya dari kampung. Sebab dia pandai jaga diri dan banyak ilmu agama yang dapat saya belajar bersamanya.
Perempuan bandar ketika tu, saya takut nak dekati. Saya takut high maintenance jugak.

4. Sanggup susah senang bersama
Masa merisik wife saya dulu, saya beritahu yang saya tak mampu nak sewa rumah. Saya kata hanya ada bilik dan sebuah motor saja.
Actually saya nak uji tahap mana bakal wife saya dapat terima keadaan saya.
Surprisingly, mak mertua saya totally okay!

Beliau kata, asalkan saya berusaha untuk majukan diri dan cuba usaha bagi yang terbaik buat keluarga, tak ada masalah. Semua orang bermula dari bawah.
Masyaallah. Tabarakallah. Alhamdulillah.
Wow!

Tapi sebenarnya masa tu saya dah beli rumah dan kereta sebelum berkahwin. Saya saja sembunyikan perkara tersebut sampailah lepas berkahwin, baru saya reveal.
Memang itu matlamat saya. Cuba memiliki rumah diusia muda dan ayah saya sering tanamkan mindset kepada saya, sebelum kahwin wajib beli sebuah rumah untuk bina family.

Saya tak nafikan, jiwa wanita melayu ni memang kental. Susah macam mana sekali pun, jangan harap nak tinggalkan suami. Sanggup bergadai emas untuk bantu suami.

Akhir sekali..
Ramai tau kawan-kawan chinese saya nak berkahwin dengan perempuan melayu. Cuma mereka masih tak nampak keindahan Islam tu macam mana.
Doakan mereka agar dapat hidayah ya suatu hari nanti?
Adam Kelvin
Suka belajar perbezaan budaya dan cuba meraikan kegemaran wife saya.


“Arwah Nak Beli Buat Peneman Isteri Tapi Tak Kesampaian.” Kucing Datang Teman Anak Abam Tidur. Sayunya!

Rata-rata menyifatkan kedatangan kucing tersebut adalah sebagai peneman buat anak kecil itu.


Wanita Ni Amalkan Masker Bedak Sejuk. Kulit Jadi Lembut & Hilang Parut Jerawat!

OLIVE OIL ni sangat sesuai untuk lembapkan kulit. tapi ternyata berkesan juga untuk hilangkan parut jerawat. lagi cepat hilang berbanding campuran madu yang biasa tieja buat sebelum ni.

Untuk yang ada masalah kulit yang lebih berminyak dan parut, boleh gunakan bedak sejuk, bedak sejuk sangat bagus untuk kulit tau. semua jenis kulit boleh pakai bedak sejuk ni. Orang dulu dulu kan suka pakai bedak sejuk je.

Lemon pon bertindak untuk serap kan lebihan minyak dekat muka dan beri kesan lebih cerah untuk kulit.

cara buat masker seperti dibawah

Bahan-bahan :

Bedak sejuk (tieja pakai bedak sejuk MUKA BABY) ambik agak agak untuk muka korang. nak dot dot atas parut sahaja pun tak ade masalah.

Sepotong nipis Lemon

1 sudu teh Olive oil

Cara penyediaan :

konsisten pakai setiap hari sekali. insyaallah parut jerawat akan hilang/pudar dalam masa 3 hari.

Tapi macam tieja ajar sebelum ni la. Pemakanan kena jaga juga. Waktu ade jerawat atau sekarang ade parut , korang perlu kurang/berhenti dulu ambil minuman berkafien. ini bantu untuk atasi dan mempercepatkan proses hilangkan parut korang.


Nak Elak Orang Geleng Kepala Tengok Perangai Anak, Ni Adab Ibu Bapa Wajib Ajar!

‘Bagaimana acuan, begitulah kuihnya’. Peribahasa ini memberi maksud perangai atau sifat seorang anak yang persis dengan ibu bapanya. Cuba anda bayangkan, jika adab anak anda sangat baik di hadapan individu lain. Sudah pasti anda yang dapat pujian, bukan?

Pun begitu, bagaimana pula jika anak anda adalah seorang yang nakal dan tidak mempunyai adab yang sopan? Individu lain pasti akan melabel anda sebagai ibu bapa yang gagal.

Jadi, sesuatu perlu dilakukan untuk mengajar anak anda agar membesar menjadi seorang individu yang beradab, bersopan dan berguna dewasa kelak.

Adab seorang anak yang ibu bapa wajib ajar!

Buat ibu bapa, sila tanamkan dan terapkan adab dengan ibu bapa dan individu lain ini dalam diri anak anda supaya dia membesar menjadi seorang yang beradab dan disenangi oleh individu di sekeliling mereka.

#1. Adab meminta tolong dan berterima kasih
Ini adalah asas kepada jati diri seorang kanak-kanak yang beradab.

Ibu bapa perlu pastikan mereka sentiasa menggunakan perkataan ‘tolong’ apabila meminta sesuatu dan ‘terima kasih’ apabila menerima sesuatu daripada anda.

Tegaskan juga kepada mereka bahawa ini tidak termaktub antara dia dengan ibu bapa sahaja malahan juga kepada individu lain seperti adik-beradik, saudara-mara,rakan-rakan, guru ataupun pembantu rumah.

#2. Adab untuk tidak menyampuk
Pasti anda pernah melihat ibu bapa memarahi anak mereka kerana menyampuk ketika mereka sedang bercakap dengan individu lain bukan?

Ini kerana perbuatan menyampuk adalah biadab terutamanya dalam kalangan masyarakat kita.

Jadi, ajar anak anda awal-awal lagi untuk tidak menyampuk ketika anda atau sesiapapun sedang bercakap walaupun ia ada kaitan dengan mereka.

Jika terjadi, jangan marah mereka tetapi nasihatilah mereka dengan cara baik.

#3. Adab untuk tidak mengkritik dan mengejek individu lain
Siapa sahaja yang suka akan kritikan dan ejekan bukan? Jadi, anda perlu sentiasa ajar anak anda untuk tidak mengkritik atau mengejek individu lain terutamanya perkara yang melibatkan fizikal semula jadi mereka.

Tambahan itu, kita tinggal di bumi Malaysia yang hidup berbilang kaum. Jadi, sebarang kutukan berbaur rasis seperti warna kulit atau saiz mata perlu dilarang sama sekali.

Sebaliknya, ajar mereka untuk gemar memuji dan menghargai individu lain.

#4. Adab untuk berkongsi dengan anak lain
Sharing is caring. Sikap suka berkongsi adalah sesuatu yang sangat mulia. Bayangkan apabila anda melihat anak anda sanggup berkongsi permainan mereka bersama kanak-kanak yang kurang mampu.

Pasti ia akan membuat anda berasa syahdu bukan?

Seiring mereka membesar, sentiasa ajar anak anda untuk berkongsi apa yang mereka ada sama ada dalam bentuk wang ringgit, harta, idea atau tenaga bersama individu lain yang kurang bernasib baik.

#5. Adab ketika bercakap di telefon
Ketika menjawab panggilan telefon, kita perlu sentiasa beradap. Mulakan dengan sapaan seperti ‘helo’ atau ‘hi’ dengan nada yang baik dan kenalkan diri anda.

Jika sedang menelefon seseorang pula, kita tidak patut bertanya siapakah individu itu.

Paling penting, gunakan kata-kata yang sopan sahaja. Ini perlu diajar kepada anak anda daripada kecil lagi agar dia terbiasa dan terus melakukannya sehingga dewasa kelak.

#6. Adab ketika bermain di luar
Anda sebagai perlu menetapkan peraturan buat anak anda ketika bermain di luar agar mereka tidak bermain sehingga tidak ingat dunia.

Sebagai contoh, ajar mereka untuk membasuh kaki sebelum masuk ke rumah dan mandi setiap kali selepas bermain.

Selain itu, tetapkan waktu mereka boleh keluar bermain dengan pengawasan anda. Ini bukan sahaja akan mengajar anak anda untuk beradap, ia juga akan membentuk mereka agar berdisiplin dewasa kelak.

#7. Adab di meja makan
Bukan sahaja dari aspek perbuatan, seorang kanak-kanak juga perlu beradab ketika berada di meja makan.

Tanpa mengira siapa ada di meja makan atau jenis keraian yang sedang diraikan, anda perlu ajar mereka untuk sentiasa bersopan di meja makan.

Antara yang perlu diutamakan adalah untuk tidak bercakap semasa mulut penuh dengan makanan dan makan apabila semua sudah ada di meja makan terlebih dahulu.

Paling penting, ajar mereka untuk bercakap benda-benda baik sahaja ketika sedang makan.

Ajarkan adab seorang anak ini sejak kecil lagi!
adab mendidik anak
Kesimpulannya, terdapat banyak lagi adab dengan ibu bapa serta individu lain yang anda perlu ajar kepada anak anda untuk memastikan mereka berjaya menjadi modal insan yang beradab, bersopan dan berguna kelak.

Apa yang paling penting, kekalkan semua sifat positif dan buangkan segala sikap negatif dalam diri mereka!


“Awal Belajar Taktik Tak Nak Pergi Sekolah” Netizen Terhibur Lihat Gelagat Anak Dayah Bakar

Pernah tak waktu kecil dahulu, guna pelbagai alasan gara-gara tidak mahu ke sekolah? Antara alasan yang paling kerap guna kalau tak demam, rasa pening kepala! Dua ni lah yang selalu digunakan sehingga mak ayah memang ‘masak’ sangatlah perangai anak-anak ini.

Kalau dulu, seawal 4 tahun ibu ayah hantar anak-anak ke sekolah tadika kan, sebagai persediaan untuk masuk ke sekolah rendah. Zaman moden kini, ramai ibu bapa yang cakna dengan pembelajaran anak dengan menghantar mereka ke playschool di mana bukan sahaja itu menjadi transit tempat untuk anak-anak duduk sementara ibu bapa pergi bekerja, tetapi anak-anak lebih awal terdedah dengan kawan-kawan untuk bergaul sambil bermain dan belajar.

Tidak terkecuali buat pengacara, Dayah Bakar yang turut menghantar anaknya Fahri ke  playschool seawal usia 2 tahun. Bagi sesiapa yang mengikuti laman sosial personaliti ini, mesti pernah lihat telatah anak ini yang gelagatnya buat orang tak kering gusi.

Baru-baru ini, Dayah bakar ada berkongsi anaknya dah mula ‘panjang akal’. Berbeza dengan kanak-kanak lain yang mungkin menangis teresak-esak, tetapi Fahri bagaimanapun secara spontan buat isyarat kepalanya kurang selesa sebagai alasan untuk tidak pergi sekolah.

Video yang dimuat naik di laman Tiktok itu mendapat tontonan ramai dan meninjau di ruangan komen rata-rata netizen terhibur dengan gelagat anak Dayah Bakar sekali gus mempersoalkan di mana dia belajar ‘taktik’ tersebut. Tidak ketinggalan, segelintir mereka turut berseloroh bahawa Fahri mungkin ikut alasan ibunya sewaktu kecil dahulu.


“Welcome To The Club 40’s Mommies.” Berkat Ambil Dua Anak Angkat, Abby Abadi Hamil Lagi Dalam Usia 42 Tahun.

Rezeki tak pernah salah alamat, berkat doa dan usaha tanpa putus asa, Abby Abadi sekali lagi disahkan mengandung.

Menerusi perkongsiannya di intagram, isteri kesayangan Jai Ezzany memuat naik dua keping gambar dengan kapsyen seolah-olah memberi bayangan dirinya sedang berbadan dua.

Menurut pelakon berusia 42 tahun itu, suaminya membawanya  ke klinik bagi melakukan imbasan namun masih terlalu awal untuk dikongsi lebih lanjut kepada umum.

Abby atau nama sebenarnya Arbaiyah Abdul Manan mendirikan rumah tangga bersama Jai Ezzany atau nama sebenarnya Muhammad Faizal Zakaria pada 14 Ogos 2015.

Bekas anggota Kumpulan Elite ini pernah keguguran pada 2017 ketika kandungannya 5 bulan.

Dalam pada itu, ramai yang mengucapkan tahniah dan mendoakan yang terbaik buat pelakon Gerak Khas ini.

Welcome to the club 40 mommies

Rezeki bulan baik

Dah terjawab teka teki

Rakan selebriti turut mengucapkan tahniah.


Tiba-Tiba Rebah Dalam Barisan, Ayah Datang Papah Anak Bantu Berdiri Undang Sebak Orang Ramai!

Kasih ibu bawa ke syurga, kasih ayah sepanjang masa. Tiada ayah mahupun ibu sanggup melihat anaknya dalam kesusahan dan lemah, apatah lagi ketika kesakitan. Itulah situasi yang tular di media sosial hari ini apabila seorang anak tiba-tiba rebah dalam perbarisan dan diangkat oleh ayahnya yang tidak mahu anaknya dilihat sebagai lemah.

Perkongsian asal yang dikongsikan oleh YB Dato Sri Alexander Nanta Linggi di Facebook milik beliau, merakamkan detik-detik berharga seorang anak melihat kasih ayahnya itu dalam sebuah majlis di padang kawad sempena Hari Penguat Kuasa KPDNHEP di Maktab Penjara Kajang.

Dalam perkongsian tersebut, bait-bait penulisan di ruangan kapsyen YB Dato Seri juga menyentuh hati pengikutnya.

Kasihnya ayah
Berkorban nyawa
Biarlah jiwa
Akan tersiksa
Ikhlas dan rela
Asalkan bahagia

Banyak yang tersirat di sebalik turutan gambar ini. Ketika terkujurnya anak tatkala berkawad, kerana menahan terik mentari, berlari si ayah menerpa dari arah khemah tetamu. Sehingga terlucut selipar yang disarung, namun tidak diendahkan, asalkan beliau berada di sisi anak dalam sekelip mata.

Yang hadir di padang kawad sempena Hari Penguat Kuasa KPDNHEP di Maktab Penjara Kajang, pagi tadi menjadi saksi, betapa kasih agung seorang ayah kepada anaknya. Yang bermain di fikiran ketika terlihat perkara itu, sama ada ayah ingin mengusung anaknya keluar barisan. Ternyata sangkaan sedemikian meleset.

Meskipun badan ayahnya dimamah usia, anaknya dipapah, bingkas dibantu berdiri sambil badan menjengah lebih separuh abad itu menjadi benteng daripada anaknya kembali rebah. Melihatkan pengorbanan tidak terperi seorang ayah, berjurai air mata hadirin membasahi pipi masing-masing. Saya tidak terkecuali.

Kepada mereka yang masih mempunyai insan bergelar ayah – hargai, sayangi dan santunilah selagi hayatnya dikandung badan.

Meninjau di ruangan komen, rata-rata sebak dan menitiskan air mata melihat reaksi ayah ini terhadap anaknya. Malah ramai yang beri nasihat untuk mengingati dan hargai jasa ibu ayah selagi mampu.


“Kemeknya Muka Anak Aku..” Throwback Bersalin Anak Kedua. Ucapan Syatilla Bikin Tawa Netizen

Apa jua content yang dimuat naik oleh pelakon Syatilla Melvin mesti ada yang lucu dan gurauannya.

Baru-baru ini, Syatilla atau lebih mesra dengan panggilan Tilla memuat naik ucapan hari jadi anak keduanya, Sarima Samheizy yang sememangnya lain dari ucapan orang lain.

Dalam perkongsian tersebut, kapsyennya sememangnya mencuit hati netizen dengan mencoretkan ingatan yang masih segar iaitu kenangan sewaktu menyambut kelahiran anak keduanya itu.

“Dah tiga tahun amoi Taiwan bubu ni. Happy birthday anak solehah bubu. Sayang kakak Mima banyak sangat.

“Fresh lagi muka dia lalu depan mata masa doktor keluarkan dari perut tiga tahun lepas, kemeknya muka anak aku Ya Allah.

“Ingat lepas beberapa bulan kemek tu akan hilang rupanya sampai hari ini masih kemek. Ayayu my dagu. Dia tak sabar sungguh-sungguh nak tunggu adik dia keluar.

“Insya-Allah bubu pasti Mima boleh jaga baby baru lebih bagus dari bapak jaga,” tulisnya.

Meninjau di ruangan komen, rata-rata mengucapkan ucapan hari jadi pada puteri kepada Syatilla dan Sam ini termasuklah rakan artis. Selain itu, mereka juga memuji wajah comel Sarima yang seiras wajah ayahnya.

Terdahulu, Syatilla dan Sam mendirikan rumah tangga pada Februari 2016. Pasangan ini dikurniakan dua cahaya mata iaitu Syeriv Samheizy dan Sarima Samheizy.

Syatilla kini sarat hamil anak ketiga dan bakal bersalin tidak lama lagi.

Jom tonton kisah Hikayat 1001 Malam yang dibawakan oleh Bintang Kecil.

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Isteri Jangan Pernah Rasa Letih Untuk Masak Berbuka Puasa, Deep Nasihat Ustaz Ini

Lazimnya bulan Ramadan, rutin harian seorang isteri dan ibu berubah apabila perlu bangun awal pagi untuk menyediakan lauk pauk bersahur. Bahkan juga penyediaan makananan berbuka puasa.

Tidak dinafikan rutin akan berubah hingga membuatkan ada segelintir isteri mula merungut tanpa sedar,

Menurut ustaz Khairul Anuar Basri orang yang paling banyak pahala puasa dialah isteri-isteri dan mak-mak.

Ini sebabnya.

Sebab mereka ni masak setiap petang untuk seisi rumah berbuka puasa.
Nampak macam biasa-biasa je masak setiap petang bulan puasa kan? Tapi sebenarnya pahala mereka bukan kaleng-kaleng tau!

Sebanyak mana ahli keluarga yang makan masakan yang mereka masak, semua pahala puasa diorang tu mereka akan dapat.

Pahala puasa suami.Pahala puasa anak-anak. Lagi ramai anak, lagi banyak pahala puasanya. Pahala puasa mertua kalau ‘tersangkut’ rumah mertua.

Rasulullah SAW cakap, orang yang beri makan kepada orang yang berpuasa, dia akan dapat pahala puasa orang yang makan makanan yang dia beri.

Kita ingat makanan yang kita sedekah je kan? Yang tu betul la.
Tapi, kalau kita masak untuk berbuka puasa pun, itu dikira beri makan orang puasa jugak.

Jadi, isteri-isteri dan mak-mak jangan pernah rasa letih untuk masak petang-petang. Sebab pahalanya sangat besar.

Walau masak tak jadi ke. Walau masak tak sedap ke. Itu lain cerita.

Yang penting, masak saja. Lepas tu ada orang makan untuk buka puasa. Dah dicatat pahala sama dengan pahala puasa setiap orang yang makan masakan tu.
Hebat… hebat….

Apa lagi kalau masak dengan ikhlas. Masak dengan wajah manis. Masak sambil berzikir. Masak sambil dengar bacaan Al-Quran.

Lagi la bertambah banyak pahalanya tu.
Share ilmu ni kat mak dan isteri kita. Semoga mereka semua bahagia dunia dan akhirat.


Disahkan Sakit Jantung, Jalil Hamid Pilih Berehat Di Rumah – “Kasihan Lihat Ada Pesakit Tak Dapat Katil”

Selepas dirawat di Unit Rawatan Rapi (ICU), pelakon Jalil Hamid memaklumkan doktor mengesahkan dia mengalami masalah jantung di Hospital Serdang, semalam.

Memetik laporan Harian Metro, dia sudah dibenarkan pulang ke rumah semalam setelah mengalami masalah pernafasan sebelum dibawa ke hospital.

“Semalam, saya dah dibenarkan pulang. Awalnya saya sesak nafas. Pernafasan saya tak lancar. Selepas pemeriksaan dan rawatan, pihak hospital memaklumkan saya ada masalah berkaitan jantung,” katanya.

Menurutnya, dia sepatutnya ditahan di hospital untuk rawatan namun dia memberi ruang kepada mereka yang lebih memerlukan.

“Kalau nak ikutkan, saya masih lagi perlu dirawat di hospital. Tapi, saya kasihan melihat pesakit-pesakit yang lebih teruk keadaan mereka.

“Jadi, saya minta untuk dibenarkan pulang dan berehat di rumah.

“Kasihan saya lihat apabila ada sesetengah pesakit yang tak dapat katil. Ada yang perlu menunggu sehingga empat ke lima hari untuk mendapat katil.

“Bahkan, ada yang sampai terpaksa berbaring di laluan. Saya beritahu hospital, tak mengapa saya mengalah,” jelasnya.

Kini, Jalil hanya menunggu keputusan dan panggilan daripada hospital untuk mendapatkan rawatan susulan.

“Di hospital, doktor jalankan beberapa ujian termasuklah ujian darah dan mereka akan maklumkan saya, bila tarikh saya perlu hadir semula ke hospital untuk rawatan susulan.

“Sekarang, di rumah saya perlukan oksigen dan tahap oksigen juga perlu dipantau,” ujarnya.

Terdahulu, pelakon Fauziah Ahmad Daud berkongsi hantaran di Instagram mengenai Jalil yang berada di zon kuning ICU.

“Sama-sama kita mendoakan seniman, Jalil Hamid, ya,” tulisnya.

Sumber : Harian Metro


Ini Antara Sebab Kenapa Kerja Suri Rumah Cukup Memenatkan, Tetapi Orang Tidak Nampak.

Sesetengah orang beranggapan, kerja seorang suri rumah paling mudah. Tak perlu perah otak di tempat kerja atau kena marah dengan bos kalau terlepas dateline. Malah, ada yang anggapa suri rumah boleh bersenang-lenang sambil menonton televisyen di ruamh dan bergosip dengan jiran.

Padahal, tidak mudah menggalas tanggung jawab sebagai  suri rumah sepenuh masa. Mungkin secara zahirnya, ada yang melihat rutin suri rumah  tidak penat dan tak perlu bebankan otak dengan masalah kerja. Namun , maka anda silap.

Sebenarnya, menjadi suri rumah sangat meletihkan. Lebih letih daripada anda kerja di pejabat. Mana tidaknya, suri rumah bekerja tanpa henti biarpun anak dan suami sudah keluar ke sekolah dan ke pejabat.

Inilah antara sebab kenapa kerja suri rumah cukup memenatkan, tetapi orang tidak nampak. Jom kita semak sama-sama!

Mungkin remeh bagi sesetengah orang tetapi tidak pada suri rumah. Bayangkan celik mata sahaja, yang difikirkan ibu-ibu adalah nak masak apa ya hari ini? Jika tanya pada sang suami, jawapans elamat masakalah apapun abang okey je. Janji balik saja ke rumah, makanan semua telah terhidang.

Jika setiap hari menu yang sama, suami dan anak-anak bosan pula kan. Sebab itu kalau boleh ibu-ibu mahu sediakan menu berbeza dan itulah yang memeningkan mereka. tambah lagi jika ada anak kecil, kenalah sediakan menu yang sesuai. Takkan nak kasi sama dengan orang dewasa.

Awal-awal pagi orang lain masih berdengkur, si ibu sudah bangun jam 4-5 pagi untuk siapkan kelengkapan anak-anak dan suami. Baju sekolah siap kemas bergosok. Beg sekolah diisi dengan buku yang mengikut jadual hari tersebut.

Begitulah rutin harian si ibu. Siap anak-anak kemudian hantar ke sekolah. Kemudian tunggu waktu pulang untuk ambil anak-anak pula. Orang nampak kerja suri rumah macam mudah tetapi sebaliknya. Penat hanya yang melaluinya sahaja tahu.

Ibu ibarat ‘setiausaha’ untuk anak-anak terutama dalam menyusun aktiviti mereka.Segala bab berkaitan pakain sukan, kelas tambahan, perjumaan dengan guru dan ibu bapa, hari suakn dan sebagainya, ibu orang yang pertama tahu.

Pendek kata segala hal berkaitan anak-anak si ibu orang yang cepat tahu. Tak kisahlah digelar mak cik bawang atau sebagainya, namun bab anak mereka memang alert. Kalau boleh dengan cikgu-cikgu pun mereka boleh berkawan baik.

Bayangkan kalau ada 3-4 orang anak, tapi mereka dapat ingat dengan jayanya. Hebatnya seorang ibu, segala data tentang anak sudah tersimpan dalam otak mereka persis sebuah komputer.

Bukan itu sahaja, bab-bab kesihatan juga ibu-ibu cukup alert terutama tarikh tarikh temujanji dengan doktor sekiranya anak-anak atau suami sakit.

Itu belum bab temu janji untuk kehamilan, vaksinasi anak, pergigian atau check-up bulanan. Kadang-kadang masa mereka dihabis dengan perkara-perkara seperti ini.

Zaman sekarang, orang cakap segalanya dihujung jari. Hanya klik dan anda boleh dapat apa jua barang. Tetapi bagi yang masih mengamalkan konsep membeli di pasar raya, bab ini agak memeningkan juga. Lebih-lebih lagi jika yang membeli adalah sang suami.

Suami mungkin anggap terlupa sesuatu barang adalah benda yang remeh padahal sudah diberi list panjang. Tapi berbeza dengan isteri, jika ada barang yang tak cukup, si isteri akan pening kepala nak ubah menu. Jadi, janganlah dicatu senarai barang tadi.

Selain itu, perasan atau tidak, bila barang seperti tisu, sabun, penyembur nyamuk dah nak habis, si isteri akan menggantikannya dengan yang baru. Lihatlah betapa pekanya mereka.

6. Mengemas Rumah

Jika anda jenis pembersih orangnya, memang bab ni sangat partikular. setiap hari entah berapa kali agaknya si ibu menyapu. Ada sahaja habuk atau sampah yang menyakitkan mata bukan?

Geram pula apabila baru sahaja mengemas, sudah ada tangan-tangan yang menyepahkannya. Aduh, sakit hati bukan. Sebab itu, bab mengemas ni memang memeningkan kepala si ibu. Walaupun mungkin pada pandangan suami tidak payah beratkan kepala, boleh saja kemas kemudian. Tetapi tidak bagi ibu-ibu yang tidak suka rumah bersepah.

Waktu ini memang tiada siapa boleh mengatasi kesibukan seorang suri rumah. Tiap kali menjelang musim perayaan, memang ibu orang yang paling rajin dan sibuk. Baik bab keperluan anak-anak sehinggalah kepada kediaman. Baik bab membuat atau membeli kuih raya, kelengkapan dapur, hiasan rumah, dan cari baju untuk anak-anak, semuanya mereka yang uruskan. Suami a.k.a ayah hanya tahu hulurkan wang 😀

8. Merangka Jadual Anak-anak Di Rumah

Biarpun bergelar suri rumah, ibu-ibu yang akan berperanan sebagai cikgu di rumah. Sudah ada jadual khusus untuk waktu anak-anak  belajar dan bermain. Itu belum bab menyemak dan memberi latihan pada anak-anak.

Yang pasti, wanita,  ibu atau isteri yang bergelar suri rumah ini sememangnya hebat. Mereka mampu menyelesaikan banyak kerja dalam satu masa.

Sekalipun kerja-kerja di atas nampak remeh dan mudah, namun ia sebenarnya memakankan tenaga banyak dan mental yang kuat. Sebab itu, kalau sentuh soal ‘kerja’ mereka dia rumah, mereka cepat tersentuh.

Cuba bayangkan sehari tanpa isteri di rumah, haru biru hidup anda. Oleh itu, hargailah usaha isteri anda setiap hari, walaupun mereka kelihatan macam ‘tak buat apa-apa’.


Sakit Mata Susunan Langsir Eyelet Tak Sekata, Cuba DIY Guna Plastik Cup. Mudah & Jimat, Ini  Caranya!

Kediaman boleh nampak lain dalam sekelip mata dengan hanya menukar langsir. Mungkin ada yang anggap nak cantik kena pilih langsir yang mahal.

Sebenarnya langsir murah pun banyak yang cantik-cantik dan berkualiti. Cuma cara kita memasang kadang kala membuatkan ia nampak tidak menarik. Sakit mata kan bila lihat langsir yang dipsang nampak senget dan tidak beralun cantik.

1. Sebelum. Senget sana sini. Bila di tiup angin asyik bergerak dan hilang susunan. Stress mak!
2. Guna plastik cup macam ni.
3. Belah dua cup guna gunting dan kemudian potong bentuk bulat bahagian bawah cup.
4. Masukkan cup yg telah di potong tadi pada rod langsir mengikut gelembung langsir.
5. Done


Rahsia Ubah Hidup Lebih WOW! Hanya RM30, SSPN Tawar Hadiah Wang Tunai RM500,000!

Umum mengetahui banyak manfaat amalan menabung ini. Namun masih ada yang sukar untuk displin lantaran gaya hidup yang mewah.

Berbelanja tanpa ‘mengukur baju dibadan sendiri’ mengakibatkan ramai yang culas untuk menguruskan kewangan dengan baik.

Sedangkan ramai yang tahu kewangan ialah suatu aspek yang sangat penting dalam kehidupan. Semua orang perlu merancang kewangan masing-masing tidak kira sama ada kaya atau miskin.

Pengurusan kewangan bukanlah perkara yang sepatutnya diambil ringan. Jika tidak diurus dengan baik, isu kewangan ini akan membawa kepada kemudaratan.

Masalah pengurusan kewangan ini terjadi kepada mereka yang makan gaji ataupun yang bekerja sendiri. Tidak kisahlah berapa banyak pun pendapatan yang ada, jika tidak diuruskan dengan baik memang akan berasa sesak sebelum sampai hujung bulan.

Cakna mengenai hal ini, pada 25 Februari lalu, Majalah Keluarga telah mengajurkan program Hi Tea dengan tajuk Rahsia Ubah Hidup Lebih WOW yang dibawakan oleh Perbadanan Tabung Pendidikan Tinggi Nasional (PTPTN).

Program itu mengupas topik pengurusan kewangan dengan tiga ahli panel membincangkan topik kewangan ini iaitu Ketua Eksekutif PTPTN, Encik Ahmad Dasuki, Pensyarah Kanan, Jabatan Ekonomi & Pengajian Kewangan UiTM Shah Alam, Dr Hajah Leylawati Joremi dan selebrti, Datin Almy Nadia.

Program ini yang dihadiri oleh 50 orang peserta teruja dengan infomasi mengenai pengurusan kewangan dan perkongsian daripada selebriti.

Pensyarah Kanan, Jabatan Ekonomi & Pengajian Kewangan UiTM Shah Alam, Dr Hajah Leylawati Joremi menasihati orang ramai untuk kekal menguruskan kewangan dengan baik.

Katanya ramai yang mengeluh sukar menabung, malah perbelanjaan harian pun tidak mencukupi.

Namun menasihati supaya ia bukan alasan untuk tidak menabung. Tegurnya bahawa dalam diri perlu ada sikap untuk menyimpan demi memastikan kewangan keluarga kukuh.

Manakala Ketua Eksekutif PTPTN, Encik Ahmad Dasuki turut berkongsi manfaat tabungan SSPN. Katanya untuk menggalakan orang ramai menabung, telah melakukan pelbagai inisiatif dengan menawarkan hadiah lumayan.

“Pada 16 Januari 2023 Perbadanan Tabung Pendidikan Tinggi Nasional (PTPTN) meneruskan kempen Cabutan WOW!

“Skim Simpanan Pendidikan Nasional (Simpan SSPN) 2023 bagi edisi tahun ini dengan nilai keseluruhan hadiah wang tunai bernilai hampir RM500,000 menanti 138 pemenang dengan hadiah lumayan.

“Tujuan kempen ini dengan hadiah menarik untuk mendidik dan memberi semangat untuk orang ramai menabung. Rebutlah peluang ini,” nasihatnya

Dalam pada itu, selebriti Almy Nadia juga berkongsi pengalaman sebagai pengguna SSPN. Beliau mengakui sudah sekian lama menabung untuk anaknya setiap bulan RM30. Bahkan, turut mendidik anaknya konsep menabung sejak kecil lagi.

“Saya ni simple je janji rancang awal. Contohnye SSPN ni dah lama dah saya melabur tapi orang tak tahu. Setiap anak saya semua dah ada. Rancangan awal itu sangat penting, kena ada tabung kecemasan.”

“Tak kisah berapa pun janji menabung. Macam contoh anak saya, saya bagi RM5 si kakak la.. i dont care balik you kena bawa duit tu balik.. baki i dont care. Sebab duit tu akan masuk tabung, Sepuluh sen pun you kena bawa balik.

Namun katanya, hujung tahun wang yang dikumpul itu akan disimpan dalam bank dan pembelian barang kemas. Bahkan anaknya juga akan diberi ganjaran sebanyak RM100 hasil usaha menabung.

VIDEO PROGRAM

GAMBAR SEKITAR PROGRAM


Pilu! Adik Berumur Sembilan Tahun Maut Dicekik Abang Sulung

Hati ibu ayah mana yang tak luluh bila melihat seorang anak ‘pergi’ di tangan adik beradiknya sendiri. Ini seperti insiden yang berlaku di Melaka baru-baru ini bila  dilaporkan seorang remaja lelaki berusia 14 tahun yang dipercayai mencekik adiknya berusia sembilan tahun sehingga tidak sedarkan diri di kediaman mereka di Bukit Piatu.

Kejadian dikatakan berlaku kira-kira jam 12.30 tengah hari dan ketika itu hanya dua beradik berkenaan berada di rumah manakala ibu dan bapa mereka bekerja.

Ketua Polis Daerah Melaka Tengah Asisten Komisioner Christopher Patit berkata, penahanan itu dibuat bagi membantu siasatan lanjut dijalankan pihaknya.

“Suspek kini ditahan polis dan satu kertas siasatan dibuka di bawah Seksyen 302 Kanun Keseksaan bagi mengetahui motif kejadian.

“Ia juga bagi membantu siasatan lanjut dijalankan pihak polis berhubung insiden itu,” katanya dalam kenyataan media lewat malam Rabu.

Christopher berkata, pihaknya dimaklumkan mengenai kejadian kira-kira 12.30 tengah hari.

Memetik berita Kosmo, saksi yang juga jiran mangsa, Qhurun Ain Johani, 31, tragedi itu disedari oleh ibu mangsa yang melihat kejadian menerusi rakaman televisyen litar tertutup (CCTV) disalurkan menerusi aplikasi di telefon bimbitnya kira-kira pukul 12 tengah hari.

“Ibu mereka yang ketika itu sedang bekerja telah menghubungi saya meminta bantuan memeriksa keadaan dua beradik itu kerana dia melihat abangnya sedang mencekik mangsa di aplikasi CCTV.

“Sebaik sahaja saya masuk ke dalam rumah, saya menjerit bila nampak si abang sedang mencekik leher adiknya yang telah pucat dan dipercayai tidak bernyawa,” katanya ketika ditemui pemberita di lokasi.

Tambahnya, ketika kejadian, abang mangsa juga seakan-akan tidak menyedari perbuatannya sehingga dia terpaksa menepis kuat genggaman tangan remaja berkenaan.

Ujarnya, mangsa merupakan anak ketiga daripada empat beradik, manakala suspek adalah anak sulung keluarga tersebut.

Jelasnya, ketika kejadian dua beradik yang lain sedang bersekolah, manakala mangsa mengalami sakit mata dan tinggal bersama abangnya.

“Saya tak sangka kejadian ini berlaku di depan mata kerana abangnya sebelum ini memang budak yang baik.

“Cuma baru-baru ini dia mengalami trauma kerana mendakwa menjadi mangsa buli di sekolah dan meracau, namun dikatakan telah sembuh selepas dibawa berubat,” ujarnya.


Perkongsian Suami ini Cukup Membahagiakan! Boleh Ikut Caranya Tawan Hati Isteri Supaya Rumahtangga Semanis Kurma

Bukan mudah untuk membahagiakan pasangan, tambahan pula kesibukkan dengan tanggungjawab sebagai  keluarga, kerjaya dan anak-anak. Namun, itulah rencah dunia rumahtangga.

Nyata, bagi membentuk sebuah perkahwinan bahagia ini harus diketahui oleh setiap pasangan supaya perkahwinan sentiasa sakinah. Oleh itu, setiap pasangan harus tahu peranan masing-masing untuk membahagiakan pasangannya.

Seronok sebenarnya bagi masa untuk isteri  shopping pakaian dia. Itulah ‘me time’ seorang isteri apabila masuk pasar raya,itulah masa untuk mereka hilangkan stress dan itulah  salah satu cara suami gembirakan isteri yang sepanjang perkahwinan jiwanya untuk kita.

Saya cakap kat isteri; Pergilah pilih baju berapa lama masa yang awak  nak,takpa saya jaga anak. Memang lama betullah,sampai saya dan anak pun cari ruang untuk rehat ?.

Rupanya sekeliling saya ramai para suami yang baik layan isteri,bagi masa untuk shopping sambil jaga anak.

Sabar menunggu isteri memilih pakaian mereka. yelah, bagi isteri terutama suri rumah,masa mereka lebih banyak berada dalam rumah. Dapur,bilik,ruang tamu itulah pejabat mereka 24jam.

Saya terharu sangat tengok para suami layan sepenuhnya ‘me time’ seorang isteri. Ada tu dari jauh  lambai-lambai isteri sambil buat flying kiss. Saya apa lagi,lambai jugalah kat isteri, ingat nak buat flying kiss juga, rupanya isteri balas dengan isyarat nak duit ??.

Habis bayar isteri ucap terima kasih sebab belanja. Saya cakap itu hak awak terhadap suami.

Sahabat. Buatlah apa cara sekali pun,asalkan pasangan dan keluarga kita bahagia. Bahagia ini mahal,lebih mahal dari dunia isinya.

-EncikMatt-
#LelakiBurQa
#IsteriAnugerahTerhebat


Wanita 60 Tahun Ni Kekal Cergas Dengan Amal Minuman Herba!

Lazimnya amalan petua berasaskan herba ini lebih sinonim dengan orang Melayu. Namun bukan pelik juga amalan petua tradisi turut diamalkan oleh kaum lain.

Ini sebagaimana Madam Ng Yok Bee, 60 tahun keturunan Cina Peranakan yang berasal dari Melaka ini.  Telah lama amalkan pelbagai jenis petua dalam penjagaan kesihatan tubuh badannya.

Dan salah satunya sebagaimana yang dikongsikan ini.Jom semak petuanya itu.

Seperti yang saya janjikan saya turunkan 1 lagi petua herba kepada sapa2 yang inggin mengepis perut tak kira lelaki atau wanita..

4bahan ini sangat mudah didapati..ada disekeling kita dan murah harganya..4 bahan ini juga ada khasiatnya tesendiri..kalau nak dihuraikan 1 pesatu khasiat 4 bahan ni.tak cukup ruang pula..ok

Bahan-bahan:

1ketul lengkuas

1atau 2 ketul ibu kunyit

1 camca besar ketumbar

Secubit asam jawa…

Cara Buat :

1. Kupas kuiit lengkuas dan kunyit kemudian dihiris.

2. Lepastu sanggai 3 bahan ni atau goreng tampa minyak sampai agak layu..jangan sampai hagus.

3. Kemudian masukkan 3 bahan ni dalam periuk kecil.

4. Perahkan 3 atau 4 mangkuk kecil air asam jawa. Masak sampai tinggal 1cawan dengan api yang kecil.

5. Selepas sejuk tapis dan minum semasa nak tidur..amal kan 1minggu sekali.

Ekstra manfaat :

Selain dapat mengepis kan perut..ia juga dapat meghindari masaalah keputihan wanita.

Air herba ni juga semulajadi membantu stamina kita lebih cergas untuk kita melakukan kerja harian.

Kalau amalkan juga dapat menhidari dari serangan anggin amar..perlu di ingat air herba ni tidak ada kesan sampingan..kerna bahan2 nya bahan semulajadi yang memang kita gunakan dalam masakkan kita.

Memang kesan tidakbalas nya agak lambat tapi kesan jangka panjang amat baik pada tubuh badan kita.

Petua ini saya dapat dari keratan akhbar lama dulu..dan saya juga amalkan agak lama juga..tu saya tahu tindakbalasnya..

Sumber : Ng Yok Bee


Tengku Fahd Kongsi Wajah Terkini Che Puan Julita Aishah, Raih Perhatian Ramai

Perwatakannya yang sopan santun sesuai dengan raut wajahnya yang cukup anggun dan lembut. Itulah Yang Berbahagia Che Puan Muda, Che Puan Julita Aishah.

Bertemu jodoh dengan Yang Amat Mulia, Tengku Muda Pahang, Tengku Abdul Rahman Al-Haj Ibni Al-Marhum Sultan Haji Ahmad Shah Al-Musta’in Billah membawa beliau ke dunia yang alam rumah tangga yang bahagia.

Bagi yang masih belum mengetahui kisahnya, bekas pramugari di salah sebuah syarikat penerbangan di Singapura ini cukup manis orangnya bertemu jodoh dengan anak raja. Jodohnya ibarat cerita fairytale, mendapat jodoh dengan anak raja.

Terbaharu, Tengku Arif Temenggong Pahang, Tengku Fahd Mua’adzam Ibni Sultan Haji Ahmad Shah Al-Musta’in Billah menerusi  instagram memuat naik beberapa gambar dan berkongsi ucapan ulang tahun kepada Yang Berbahagia Che Puan Muda, Che Puan Julita Aishah.

“Selamat Hari Lahir Yang Berbahagia Che Puan Muda, Che Puan Julita Aishah. Semoga Allah terus merahmati anda dan keluarga.”  – Tengku Arif Temenggong Pahang, Tengku Fahd Mua’adzam Ibni Sultan Haji Ahmad Shah Al-Musta’in Billah

Untuk makluman, Tengku Fahd merupakan putera kepada Sultan Ahmad Shah Sultan Abu Bakar Ri’ayatuddin Al-Muadzam Shah dan Sultanah Kalsom Abdullah. Manakala Che Puan Julita merupakan isteri kepada Tengku Muda Pahang, Tengku Abdul Rahman Al-Haj Sultan Ahmad Shah.

UCAP ULANG TAHUN KELAHIRAN DAN TITIP DOA

Meninjau di ruangan komen, rata-rata memuji kecantikkan yang dimiliki Che Puan Julita yang tetap jelita dari dulu hingga sekarang.

Sementelaah itu, ramai yang mengucapkan ulang tahun kelahiran buat Che Puan Julita dan mendoakan dipanjang usia dan dimurahkan rezeki.


Entah-Entah Yang Kita Marahkan Sangat Dekat Anak Itulah Teguran Buat Kita. Tuhan Nak Bagitahu Itulah Kamu!

Mendidik anak ada caranya, bukan membabi buta. Emosi anak-anak ini senipis kulit bawang, jangan dicalar kerana boleh meninggalkan kesan mendalam.

Sementelah di zaman yang cukup mencabar ini. Pendekatan kita sebagai ibu bapa baik mendidik atau membimbing anak-anak takkan sama dengan zaman kita dahulu.

Elakkan berkasar kerana bukan sahaja mencalarkan emosi malah boleh menyebabkan hubungan kita renggang.

Semoga kita mendapat manfaat daripadanya.

Antara sebab anak menjauh ialah sikap kita yang suka marah anak dengan emosi.

Kata-kata dan perbuatan kita akan penuh dengan emosi.

Ini akan mendorong kita untuk menghukum juga dengan emosi.

Ini bahaya.

Sesuatu yang dipenuhi dengan emosi akan menghiris hati anak-anak. Ibarat pisau yang cukup tajam, dengan hirisan nipis sudah meninggalkan luka yang amat pedih.

Bukan untuk anak-anak sahaja, kita sendiri kalau kena marah dengan kata-kata penuh emosi, turut sama akan menjauh hati.

Keadaan yang sepatutnya menjadi hukuman yang ada didikan ke anak-anak, jadi sebaliknya. Paling ditakuti keterlaluan emosi marah boleh membawa kepada anak itu dipukul teruk. Ini yang jadi kes dera anak.

Ingat kawan-kawan, anak-anak adalah amanah buat kita. Tidak semua yang dah berkahwin macam kita dapat rezeki ada zuriat. Kadang berbelas tahun kahwin, tak ada rezeki lagi.

Jadi hargai anak-anak dengan mendidik mereka, diberi kelembutan dan kasih sayang.

Satu lagi yang perlu diingat, kita juga manusia. Sangat tidak sempurna. Lagi lah anak-anak yang kecil. Mereka cuma belajar dengan cara melihat dan mendengar.

Entah-entah yang kita marahkan sangat dekat anak itulah teguran Tuhan buat kita. Tuhan nak bagitahu itulah kamu! Tengok dekat anak tu!

Allahu.

Jadi elakkan marah dengan emosi. Kalau kita rasa kita sedang dalam keadaan yang tidak tenteram, jauhkan diri daripada anak-anak. Takut kita marah luar daripada batas.

Bila perasaan kita dah tenang balik, baru datang semula dekat anak tadi. Pegang mereka dan tegurlah dengan kata-kata yang paling lembut dan sesuai. Dari hati.

Ini lebih berkesan daripada kata-kata keras dan tinggi suara.

Seperti menyatakan cinta, mesti dengan suara yang lembut dan ayat yang tersusun indah ye dak? Cewah.

Sekian.

Firdaus Mokhtar,
Banyak lagi nak kena belajar untuk jadi walid.


“Azam, Kami Sanggup Makan Bubur Asal Anak Jadi Pandai.” Lelaki Ini Berkongsi Kisah Jirannya Yang Hantar Anak Ke Sekolah Walaupun Musim Cuti. Deep!

Setiap ibu bapa pastinya inginkan kejayaan buat anak-anaknya. Mereka sanggup melakukan apa sahaja bagi memastikan anak-anak mendapat pendidikan yang sempurna. Malah ada yang sanggup kerja lebih masa demi memastikan mempunyai peruntukkan bagi memastukan anak-anak mendapat mengikut kelas tambahan bagi memperolehi keputusan peperiksaan yang terbaik untuk masa depan anak.

GERAM!! SAYA PERHATI LAMA DAH JIRAN SAYA NI!!

Dia kaum Cina. Mula-mula segan mahu tanya, tetapi rasa ingin tahu itu ada.

Sepanjang cuti sekolah ni, setiap hari van sekolah akan datang untuk ambil anaknya ke sekolah. Saya tahu sebab bunyi hon akan dibunyikan.

Seminggu 5 kali. Pukul 8 pagi sampai 11 pagi. Dah tentu sekolah swasta.

Oleh sebab saya mahu tahu dan belajar sesuatu, saya tegur dia sewaktu dia sedang membasuh kereta.

Selepas berbual biasa, saya terus bertanyakan perihal anaknya.

Katanya, memàng mereka hantar anak ke sekolah walau musim cuti. Duduk rumahpun asyik main tak tentu. Di sekolah bukan belajar saja, ada aktiviti untuk bakat. Anaknya berumur 6 tahun. Katanya lagi semua anaknya macam tu.

Saya tanya kos dan dia senyum saja.

“Azam, kami sanggup makan bubur asal anak jadi pandai. Ini keretapun sudah habis bayar. Dalam rumah saya kosong saja. Rumah memang mahal sebab tempat sini bagus untuk pelaburan. You spend habis beli barang mahu pakai berapa tahun?

Azam beli perabot mahal, dua tiga tahun sudah tukar. Bukan harga makin naik. Azam beli mahal confirm pakai sampai reput. Bestkah? Beli biasa saja nanti rosak cepat tukar baru. Itupun jika perlu saja. Tak perlu tak payah beli. utamakan anak-anak.

Kita kena tahu apa perlu dan apa kita hendak. Bukan semua kita hendak itu perlu. Azam kena pandai bezakan. Nanti membazir. ITU PELABURAN DIRI MAAA..”

Sambungnya lagi.

“Kereta ada 2. 1 pakai hari-hari. Cari kos maintenance rendah. 1 lagi mahal sikit tak apa. Itu untuk jalan jauh. Bukan selalu. Jadi sekali servis memang mahal cuma bukan selalu”

Anak-anaknya dihantar ke kelas berenang, ping-pong dan macam-macam lagi. ‘Have fun’ kata dia. Nanti dia pandai ilmu saja tapi jadi budak pendiam. Takut jumpa orang sebab tak ada sosial dan kemahiran. Buat itu ini tak pandai.

Bijak saja tak cukup zaman sekarang.

“Anak kita memang kena ada sijil SPM. Lepas itu kita sudah set siapa anak kita mahu jadi. Ambil itu belajar yang principal. Kemahiran matematik itu mesti. Pergi hantar ‘private class’. Belajar asas ‘education’ untuk bidang anak kita mahu jadi apa nanti”

Sungguh saya terkesan PELABURAN DIRI mereka.

Sanggup makan bubur dan belanja duit kepada yang sepatutnya.

Saya teringat semasa isteri ambil ACCA (the Association of Chartered Certified Accountants), hanya dia seorang saja perempuan Melayu. Pelajar lain masih muda daripadanya dan ada yang baru habis SPM (semua bangsa lain)

Mereka pakai biasa-biasa saja. Air masak terisi dalam botol besar memang tak boleh tinggal. Makan di rumah.

Bila ditanya, katanya “kita tak suka lambat”.

“Sekolah dan sijil itu memang wajib ada. Tapi lepas tu kita belajar apa kita mahu jadi dan habiskan cepat. Mahalpun tak apa. Kami kurang dapat bantuan. Pakcik, makcik semua tolong bagi duit.

Nanti habis belajar bukan terus jadi bos. Kita pandaipun kena mula kerja daripada level kuli. Cari pengalaman. Tapi tak akan kerja dengan orang sampai mati. Buka bisnes dan cari duit banyak-banyak untuk tolong anak-anak pakcik, makcik yang bagi kita pinjam duit dulu”

Memang boleh dicontohi sikap dan komitmen ini.


“Assalamualaikum Anak Merdeka. Meriah Issey & Isteri.” Timang Bayi Sulung, Issey  Fazlisham Teruja Sambut Baby Merdeka!

Pelawak dan penyampai radio, Issey Fazlisham berkongsi khabar gembira apabila bergelar ayah selepas isterinya selamat melahirkan cahaya mata sulung mereka.

Khabar gembira itu dimuat naik  penyampai radio Gegar FM itu menerusi  laman Instagramnya.

“31 Ogos 2021. Jam 1.48 PM. Kamu telah merdeka dari perut ibu. Lahirlah zuriat Issey yang pertama.

Dalam pada itu, Issey turut memanjatkan kesyukuran dan menitipkan doa semoga anaknya itu membesar menjadi anak yang soleh serta berbakti buat keluarga.

“Puteraku, Semoga menjadi anak yang soleh dan bebakti kepada keluarga, agama dan negara . Selamat Hari Kebangsaan sayang. Anak,” tulisnya.

Terdahulu, Issey dan isterinya, Noor Aimi Mohamed Jamel telah pun mendirikan rumah tangga pada tanggal 22 Disember 2019 di Kota Bahru, Kelantan.


Kalau Niat Nak Bersara Awal, Hadam Dulu Penjelasan Pengurus Sumber Manusia Ini.

Pastinya dikalangan kita inginkan bersara awal pada usia yang masih muda.

Lebih membahagiakan apabila dapat meluangkan masa bersama keluarga dan dapat melakukan aktiviti yang sekian lama diimpikan.

Namun sejauh manakah kita yakin dan bersedia untuk berbuat demikian. Bimbang salah langkah menyesal seumur hidup apabila ia memberi kesan kepada ekonomi keluarga.

Apa yang pasti setiap keputusan yang mahu dilakukan harus dilakukan dengan perancangan yang sempurna. Sebagaimana nasihat puan Marlia Ramli yang juga merupakan pengurus bahagian sumber manusia (HR department).

Seterusnya ikuti perkongsian beliau.

MAHU BERSARA UMUR BERAPA?

Timbalan Naib Canselor (Penyelidikan dan Inovasi) Universiti Utara Malaysia, Prof Dr Noor Azizi Ismail berkata, seorang pesara memerlukan sekurang-sekurangnya RM1,500 sebulan untuk menampung kehidupan.

Menurut beliau, keperluan tersebut menjadi lebih tinggi terutama bagi mereka yang tinggal di kawasan bandar. Untuk lima ke 10 tahun akan datang, RM1,500 tidak mencukupi melainkan pesara bebas daripada hutang atau mempunyai sumber simpanan lain. Dan kos perbelanjaan ini tidak termasuk ancaman inflasi juga isu kesihatan!

Ini belum lagi citer bila dah bersara, rumah belum habis bayar. Kerap akak ingatkan bahawa rumah yang kita tinggal bersama keluarga bukanlah asset tapi liabiliti.
Maka, kenapa perlu tinggal di rumah yang memakan kadar bayaran 30% melebihi gaji? Kenapa perlu renovate setiap tahun? Kenapa perlu ditukar langsir dan juga sofa bila tibanya musim raya?
Akak faham agak sukar mahu menetapkan matlamat. Maka, akak cuba lakukan draft kasar beberapa matlamat yang anda mungkin mahu lakukan bagi setiap peringkat umur.
Yang baru 20-an, untung lah kerana anda masih punya banyak masa. Namun yang dah “veteran” cam umur akak ni, kita belum terlambat juga. Apa lagi! Lakukan saja pecut kewangan secara drastic!

UMUR 20-AN
1. Jangan follow trend hipster
2. Bina pendapatan kecil-kecilan
3. Belajar menabung 15% – 60%
4. Cari ilmu kewangan dan belajar
5. Baca buku, hadiri seminar, cari guru
6. Mulakan tabung bersara seawal usia
7.Tanamkan mindset untuk bersara selesa

UMUR 30-AN
1.Beli takaful perubatan
2. Mulakan pelaburan secara agresif
3. Carilah peluang menjana pendapatan pasif
4.Pastikan dana kecemasan cukup enam bulan gaji
5. Kenali potensi saham dan laburkan wang lebihan
6 Bina dana pendidikan anak-anak melalui instrument pelaburan
7 Sementara muda, lakukan dua kerja dan saving semaksimum angka

UMUR 40-AN
1. Lindungi asset daripada inflasi
2 Elakkan liabiliti jangka panjang
3 Fokus 100% kepada tabung persaraan
4 Menabung, menabung dan menabung
5 Slow down dan tuai hasil pendapatan pasif
6. Elak acah-acah tambah isteri dengan alasan “life begin at 40”

UMUR 50-AN DAN 60-AN
1. Selesaikan segala hutang piutang
2 Berhenti libatkan diri dalam pelaburan berisiko tinggi
3 Fokus untuk menyampaikan ilmu kepada generasi muda
4 Berbincanglah dengan pasangan urusan pembahagian harta
5 Tingkatkan nilai rohani serta kasih sayang terhadap keluarga
6 Tenang-tenang melibatkan diri dalam aktiviti kemasyarakatan

Lain padang lain belalang. Jika anda baca “catatan pelabur bilis yang rojak” anda faham mengapa akak tidak mahu menunggu hingga 55-60 tahun untuk bersara. Akak ingin memiliki kemampuan bersara di usia 45 tahun.
Tak bersara betul-betul pun tak apa. Janji miliki kemampuan memilih untuk terus bekerja atau bersara muda secara selesa

kak juga tuliskan matlamat mengikut usia jika anda ingin bersara muda. Manalah tahu, jika anda mahu bersara seawal 40 atau 45 tahun juga.

Silalah baca tulisan level cakar ayam akak tu. Akak cadangkan anda tulis matlamat kewangan mengikut usia di kertas yang besar dan lekatkan di dalam bilik.
Setiap hari baca dan set kan strategi kewangan anda. Biar membara semangat untuk bersara muda dan selesa.

Oh ya! Macam yang akak selalu cakap, kalau nak berbahas selamanya tak akan habis. Ini cumalah cadangan secara general. Akak yakin anda akan sesuaikan ikut keperluan dan kemampuan anda.

Ambillah yang sesuai tinggalkan yang tidak sesuai. Ceduk idea dan binalah acuan mengikut impian anda sendiri. Pejam mata dan tanya diri. Anda MAHU BERSARA UMUR BERAPA? Maka, ambil lah tindakan segera!
Semoga bermanfaat!

Sumber: Marlia Ramli


Isteri Kongsi  ‘Live Location’, Namun Berakhir Di Klinik. Rupanya Terlibat Nahas Jalan Raya

Ajal, maut, jodoh dan pertemuan semua itu rahsia Allah. Akan datang bila-bila masa tanpa kita menduganya.

Beberapa hari lalu tular kisah 2 pengadil kejohanan ragbi di Keningau, Sabah terlibat dalam nahas jalan raya semasa pulang ke destinasi masing-masing.

Individu pertama yang dikenali sebagai Cikgu Zakwan telah sedarkan diri namun seorang lagi guru yang dikenali sebagai Cikgu Noraslina Lee yang merupakan tenaga pengajar di SK Belacon, Lahad Datu, telah meninggal dunia ketika menerima rawatan.

Hal ini telah disahkan sendiri oleh suaminya Razvi Musily melalui hantaran Facebook dan mendapat respon rakan-rakan facebook yang terkejut dengan berita yang dikongsikannya itu. Rata-rata terasa kehilangan dan mendoakan agar arwah ditempatkan di kalangan orang-orang yang beriman.

Live Location Isteri Share, Ended di Klinik Kesihatan Telupid

Razvi turut tidak menyangka mesej bersama isterinya melalui aplikasi WhatsApp Isnin lalu bakal menjadi perbualan terakhir antara mereka.

Difahamkan di dalam perjalan pulang, arwah sempat membeli beberapa makanan untuk suami dan anak.

Bahkan arwah juga sebelum bergerak dari Keningau turut berkongsi Live Location dengan suaminya. Namun malangnya, live location tersebut tiba-tiba terhenti di sebuah klinik kesihatan.


Ini Rahsia Disebalik Berwuduk Yang Kita Perlu Tahu.

Setiap perintah Allah SWT memiliki kebaikan dan hikmah tentu disebaliknya. Semua lima pancaindera, tanpa terkecuali disapu oleh air wuduk. Mata, hidung, telinga & seluruh kulit tubuh. Ini betul-betul luar biasa.

Difahami bahawa dengan berwuduk kita dapat membersihkan hati dari sifat-sifat buruk dan tercela serta menyucikan badan dari dosa.

Menerusi facebook, Dzulkhairi Khairi menjelaskan rahsia disebalik nama wuduk. Moga jadi panduan bersama.

IKUTI PERKONGSIAN INI

Maksud perkataan wudhu.

Kita akan berwudhu setiap kali ingin mengerjakan solat khususnya. Pada ruangan ini, insha Allah kita akan terangkan apakah maksud wudhu, dengan harapan selepas ini kita akan menghayatinya setiap kali berwudhu.

Saya tidak akan membahaskannya daripada sudut hukum dan kelebihan menggugurkan dosa seperti disebutkan dalam hadith. Saya hanya akan membahaskannya daripada aspek bahasa.

Selepas ini, jika anak bertanyakan kita, “Abah, apa maksud wudhu?” Kita dapat menjawab dan menerangkannya. Insha Allah.

Satu: Perkataan [وضأ، يضؤ، وضئا، وضاءة] “wadha’a, yadha’u, wadh’an, wadha’atan.

Contoh ayat, [وضأ فلانا] “wadhdha’a fulanan” bermaksud mengatasi ketampanan orang itu.

Perkataan ini bermaksud menjadi cantik, tampan dan bersih.

Dua: Perkataan [الوضاء] “al-wadha’ ” dengan huruf shiddah pada huruf ض bermaksud tampan, berseri. Sebagai contoh ayat, [هي وضاءة] “hiya wadhdha’ah” maksudnya dia cantik berseri.

Tiga: Al-Nabighah ada melantunkan syair yang berbunyi,

علين بكديون وأبطن كرة،
فهن إضاء صافيات الغلائل

Perkataan إضاء bermaksud bersih; huruf alif ditukar kepada huruf wau. Ini ialah kaedah biasa dalam bahasa arab, seperti perkataan إعاء ditukar kepada وعاء, perkataan إساد kepada وساد.

Jika kita perhatikan kalimah الوضوء dengan الضوء, memang ada kaitan yang sangat rapat. Al-dhau’ bermaksud menyala, menerangi, bersinar, menyuluh.

Empat: Ulama mentakrifkan wudhu sebagai,

الحسن والنظافة والنضارة، وسُمي وضوء الصلاة وضوءًا؛ لأنه ينظِّف المتوضِّئ ويحسِّنه.

“Cantik, bersih, berseri. Dinamakan wudhu kerana ibadah itu membersihkan dan mengindahkan orang yang mengambil wudhu.”

Bayangkan, wudhu yang kita ambil boleh membersihkan dan memberi seri kepada kita, bukan sahaja wajah, malah keseluruhannya. Menurut hadith Nabi salla Allah ‘alaih wa sallam, baginda akan mengenali umat baginda disebabkan cahaya pada muka dan kaki hasil wudhu.

Hadith juga mengatakan bahawa wudhu berfungsi menggugurkan dosa-dosa kecil yang kita lakukan. Bayangkan, apabila dosa-dosa kecil yang mengeruhkan wajah kita berguguran jatuh, pastilah wajah kita akan berseri-seri.

Akhirnya, kita berwudhu bukanlah untuk menambahkan ketampanan dan kecantikan, sebaliknya ingin mendapat keredhaan Allah Taala, beramal dengan sunnah dan menghidupkan cahaya di akhirat kelak.


Datin Fouziah Gous Sebak Suami Kongsi Video Ruang Solat Di Raudhah. Perkongsian Yang Sungguh Inspirasi!

Terkesan sunguh perkongsian yang sungguh inspirasi oleh pelakon dan hos, Fouziah Gous yang memaparkan rakaman video yang dikongsi suaminya ketika di tanah suci Mekah.

Melalui video ini, Fouziah meluahkan isi hatinya bahawa begitu sebak melihat perkongsian suaminya.

“Sorry sayang I know video ini untuk family. Tapi I nak juga share dengan my beloved followers and one for my album . Antara berpuluh2 video Dari suami, ini membuat hati saya sebak. How lucky u are sayang. Duduk dekat Raudhah lebih sejam, dapat baca Quran, doa Dan solat .. syukur atas rezeki besar ini.. hebat rancangan Allah untuk mu, baca Quran Di Raudhah Di hari Nuzul Quran ..”

“I jarang nak share semua video yg ada, tapi ini khas untuk anda yg Tak pernah tengok Raudhah dan juga Di mana tempat Bilal. Sebab saya pun tak pernah lagi tengok dimana tempat Bilal .. masyaAllah … @zhafyusof#madinah #masjidnabawi”

Dalam pada itu, para peminatnya turut melahirkan rasa sebak melihat rakaman yang sama. Moga perkongsian ini menjadi inspirasi kita untuk mendekatkan diri kepada Allah dan muhasabah diri.


Budak 4 Tahun Meningggal Dunia, “Mangsa Dipukul, Dicucuh Benda Panas Seluruh Badan”

Terkini, polis mengesahkan terdapat kesan dicucuh besi panas di seluruh badan kanak-kanak empat tahun yang dilaporkan meninggal dunia dipercayai akibat didera oleh lima rakan kakaknya dalam satu kejadian di Batu Pahat, Johor

Menurut Ketua Polis Johor, Datuk Kamarul Zaman Mamat, terdapat kesan kecederaan baharu dan lama termasuklah kesan dicucuh besi panas, kesan dipukul di seluruh badan termasuk kemaluan mangsa.

“Saya baharu keluar daripada bilik mayat bagi melihat secara ringkas keadaan jenazah dan ia memang amat mendukacitakan.

“Hampir seluruh badan mangsa, dari kepala sampai ke kaki terdapat kecederaan. Kesan-kesan cedera ini mungkin dipukul dan terdapat juga kesan dicucuh api atau benda panas di seluruh badan termasuk kemaluan.” katanya ketika ditemui.

Terdahulu, seorang kanak-kanak lelaki berusia empat tahun meninggal dunia disyaki akibat didera pada Jumaat lalu namun disahkan meninggal dunia semalam ketika mendapatkan rawatan di Hospital Sultan Ismail (HSI).

Menurut Ketua Polis Johor, Datuk Kamarul Zaman Mamat, mangsa dijaga oleh kakak kandungnya selepas ibu bapa mereka dimasukkan ke penjara akibat kesalahan dadah. Kakak mangsa kemudian menyerahkan adiknya itu kepada rakannya untuk dijaga.

Namun lain pula yang jadinya apabila mangsa dipercayai didera hingga tidak sedarkan diri.

Susulan daripada itu, seorang lelaki tempatan berusia 23 tahun telah membawa mangsa ke klinik untuk mendapatkan rawatan sebelum melaporkan perkara tersebut kepada pihak polis. Difahamkan, mangsa yang dirawat di Hospital Sultan Ismail (HSI) sejak Jumaat disahkan sudah meninggal dunia semalam (Isnin).

Bertindak atas maklumat, anggota Bahagian Siasatan Jenayah Ibu Pejabat Polis Daerah (IPD) Batu Pahat telah menahan lima warga tempatan terdiri daripada dua lelaki dan tiga wanita berusia 15 hingga 37 tahun antara jam 12 tengah hari hingga 9.45 malam Sabtu kerana disyaki terlibat dalam kejadian ini.

Hasil siasatan, pihak polis berjaya merampas barang yang disyaki digunakan untuk mendera mangsa dan semua suspek telah ditahan reman sehingga 31 Disember. Siasatan lanjut berhubung kes ini masih dijalankan di bawah Seksyen 31(1)(a) Akta Kanak-kanak 2001 yang memperuntukkan hukuman denda maksimum RM50,000 atau penjara 20 tahun atau kedua-duanya.

Namun pihak polis mengklasifikasikan semula kes ini akibat kematian mangsa iaitu siasatan di bawah Seksyen 302 Kanun Keseksaan.

Sumber: Sinar Harian


Penularan Kes Positif  Covid-19, Kementerian Pendidikan Bincang & Bersedia Jika Perlu Tutup Sekolah!

Ekoran kes Covid-19 meningkat baru-baru ini sehingga membabitkan kanak-kanak mencetuskan kebimbangan di kalangan ibu bapa ekoran anak-anak kini sudah memulakan persekolah.

Ekoran daripada itu, pihak Kementerian Pendidikan (KPM), melalui pengarah Jabatan Pendidikan Negeri (JPN), akan berbincang bersama pihak berkaitan jika terdapat keperluan menutup sekolah bagi mencegah penularan COVID-19 di kawasan yang terlibat.
Menteri Kanan Pendidikan Dr Radzi Jidin berkata di peringkat negeri, KPM akan memantau perkembangan sesi persekolahan melalui JPN dan Pejabat Pendidikan Daerah (PPD), dan pengarah JPN ialah ahli dalam Jawatankuasa Pengurusan Bencana Negeri (JPPN).
“Selepas pengumuman pelaksanaan kawalan pergerakan antara bahagian di negeri Sarawak pada 29 Julai lalu, JPPN Sarawak dengan persetujuan KPM telah memutuskan untuk menangguh pembukaan semula 213 buah sekolah di daerah Kuching.
“Ini melibatkan 87 buah sekolah di bawah PPD Kuching, 99 sekolah (PPD Padawan), dan 27 sekolah (PPD Samarahan). Pembukaan semula sekolah yang diumumkan pada 3 Ogos lalu telah ditangguh ke 17 Ogos.

“Bagaimanapun, kelas bagi prasekolah, Tingkatan 5 dan 6 beroperasi seperti biasa di ketiga-tiga PPD tersebut,” katanya menjawab pertanyaan Teo Nie Ching (PH-Kulai) pada sesi soal jawab yang ingin tahu jika KPM merancang untuk menutup sekolah di Zon Merah COVID-19, seperti Kuching, Sarawak.
Bagi negeri Kedah pula, Radzi berkata kerajaan negeri telah melaksanakan Perintah Kawalan Pergerakan Diperketatkan Bersasar di empat mukim iaitu Mukim Ah, Mukim Hosba, Mukim Binjal dan Mukim Padang Serai bermula 2 Ogos.

Berikutan itu, beliau berkata JPPN Kedah dengan persetujuan KPM telah memutuskan untuk tutup empat buah sekolah di bawah PPD Kubang Pasu, sebuah sekolah di PPD Padang Terap bermula 2 Ogos hingga 29 Ogos.

Menjawab soalan tambahan Teo sekiranya KPM bercadang menutup sekolah di Sabah susulan terdapat kes positif dalam kalangan murid di negeri itu, Radzi berkata perkara itu akan dilihat mengikut kes.

“Jika ada keperluan untuk menutup sekolah tersebut, kami di KPM, berdasarkan nasihat daripada profesional di KKM dan MKN serta kerajaan negeri (akan) berbincang (dan) kita bersedia (untuk tutup sekolah).
“Setiap kes yang berlaku berbeza, seperti di Sarawak banyak sekolah (dengan) lebih 200 buah sekolah ditutup tetapi di Kedah kita tutup lima sekolah berdasarkan kes yang ada dan berdasarkan risiko dan cara menangani risiko tersebut,” katanya.


“Paip Getah, Penampar Sulong Abah Jadi Inspirasi Setiap Langkah Kejayaanku.” Achey Imbau Nostalgia Zaman Kecil

Setiap ibu bapa pasti ada cara tersendiri dalam mendidik anak. Ada yang menggunakan pendekatan lembut tak kurang juga yang memilih cara yang tegas. Namun apa pun cara, itu adalah kerana mahu melihat anak-anak menjadi manusia berguna dan berjaya apabila dewasa kelak.

Bagi pelakon dan pelawak, Achey atau nama sebenarnya Mohd. Nasir Hamzah, bapanya seorang yang tegas dan ia menjadikannya lebih inspirasi untuk berjaya.
“31 Disember setiap tahun, selamat ulang tahun Abah…
“Wajah yang bila aku lihat , terbayang, dah aku sentiasa ingat untuk membantu aku terus rasa semangat ..

Berkongsi kenangan dan kisah ketika waktu kecil, Achey dalam pada itu turut mendoakan kesejahteraan ayahnya

“Semoga abah terus dalam lindungan Allah, sentiasa sihat dan di berkati setiap detik yang abah lalui. Terima kasih mak kerana sentiasa di samping abah ..
“Aku ingat paip getah, kayu 2’4 , ekor anak pari, rotan halus, dan penampar sulong Abah yang menjadi inspirasi setiap langkah kejayaan ku kerana aku percaya ketika abah berbuat demikian dia semai dengan doa harapan untuk aku menjadi manusia yang baik.

“Walaupun hakikatnya anak abah ni kurang cerdik. Achey sayang abah!” jelas anggota kumpulan Bocey itu yang berkongsi perkara tersebut di akaun Instagram miliknya.
Menerusi perkongsian itu, Achey memuat naik beberapa foto bapanya.


Manfaat Tak Terduga Bawang Putih, Salah Satunya Boleh Kekal Awet Muda. Rugi Tak Amal!

Bawang putih bukan sahaja merupakan ramuan yang sering digunakan di dalam masakan, malah bawang putih ini sudah lama digunakan dalam pelbagai amalan petua orang dulu-dulu. Sama ada  digunakan  untuk penjagaan kesihatan bahkan bukan sesuatu yang pelik menggamalkan makan bawang yang dimasak bersama nasi, dapat menjadikan seseorang awet muda.

Ini sebagaimana amalan dari Nurul Diyana Kamaludin yang dikongsikan oleh Roshidah Abu Bakar Shidah di group fb Kongsi resepi + petua + hiasan + taman kebun. Di dalam perkongsian tersebut di tulis, “Mungkin ada yang kurang percaya dengan keberkesanan bawang putih.

“Petua Awet Muda, turunkan kolesterol, merawat selsema / demam dan lain-lain. Amalan saya bila memasak nasi”

Tulisnya lagi, “Kadang saya bakar dengan kulit sampai lembut. Bila malas, saya masak bersama nasi. Makan macam tu je. Dua tiga hari sekali.

“Caranya, bila nasi dah didih dan hampir kering, benamkan bawang putih. Nanti akan lembut dan sedap. Tak affect pun rasa nasi putih tu.”

Kenapa saya suka amalkan petua makan bawang putih?

Di antara kebaikan bawang putih :

1,Membantu menghilangkan kolestrol
2.Bagi pesakit diabetes dapat mengurangkan kandungan gula yang tinggi dalam badan.
3.Melancarkan aliran darah
4.Meningkatkan nafsu suami isteri
5.Menurunkan tekanan darah bagi yang darah tinggi
6.Antibakteria mengurangkan risiko mendapat kanser
7.Awet muda. Antioksidan yang tinggi dan bagus untuk kecantikan luaran juga dalaman
8.Menyahkan/membuang toksin dalam badan
9.Sesuai digunakan rawat selsema / demam
10.Merawat tulang rapuh dan memberi nutrisi bagi mendapatkan tulang yang kuat
11Membantu mengurangkan dan mengawal berat badan dan banyak lagi khasiatnya

Fenomena ini dikenali sebagai blood thinning iaitu darah menjadi cair dan susah berhenti. Keadaan mungkin menjadi bertambah buruk jika kunyit diambil bersama ubat-ubatan moden seperti aspirin, warfarin, dadah antiplatelet dan ibuprofen.

Insiden pendarahan juga boleh berlaku jika kunyit diambil bersama herba seperti mengkudu, cengkih,bawang putih, halia, Ginkgo biloba dan Panax ginseng.

Serbuk kunyit juga mengandungi bahan kurkuminoid dan berkesan untuk membantu masalah buasir. Caranya adalah dengan memanaskan serbuk kunyit bersama minyak kelapa dara, dibiarkan sejuk dan diaplikasikan pada bahagian yang sakit.

Bawang putih kaya dengan organosulfur, sejenis bahan yang mempunyai manfaat kesihatan. Bahan ini boleh membantu menurunkan kolesterol, menghalang pembekuan darah, mencegah penyakit jantung dan boleh bertindak sebagai antikanser.

Dalam bawang putih, tindakbalas enzim diperlukan bagi membentuk bahan berkhasiat organosulfur. Walau bagaimanapun, enzim ini boleh rosak jika bawang putih dimasak pada suhu tinggi. Untuk mendapatkan khasiat yang banyak, bawang putih perlu dihancurkan atau dipotong-potong, seterusnya dibiarkan selama 10 minit agar enzim dapat bertindak balas dan menghasilkan bahan berkhasiat. Selepas itu barulah ditambah air panas dan diminum


Cara Pantas Untuk Ibu-Ibu Bersihkan Jubin Berlumut. Hanya Guna Tiga Bahan Ini Sahaja. Cukup Mudah!

Kawasan paling banyak bakteria adalah bilik air. Tiodak hairanlah apabila lambat dibersihkan, jubin di dalam bilik air mudah kelihatan kotor dan comot. Nampak seperti mudah untuk bersihkannya, tetapi sukar sebenarnya jika dibiarkan terlalu lama tak dicuci.

Kebanyakan pencuci yang ada di pasaran mengandungi bahan kimia. Bagi yang alah atau sensitif dengan bahan tersebut menyebabkan jari jemari jadi menggelupas. Nak tak nak, kenalah cari cara lain untuk mencuci jubin yang berlumut, tak kan nak biar nampak kotor, kan?

Apa kata anda cuba pencuci yang menggunakan bahan semula jadi ini, yang penting selamat untuk anda dan juga bayi! Anda cuma perlu sediakan:

Bahan-bahan:

• 7 cawan air

• 1/2 cawan soda

• 1/3 cawan jus lemon

• 1/4 cawan cuka

Caranya:

• Masukkan kesemua bahan ke dalam botol spray, goncang dan spray ke lantai jubin yang berlumut.

• 2. Biarkan 1-2 minit, kemudian gosok dan bilas.

Serius, anda boleh lihat sendiri hasilnya! Berkesan dan wangi dengan bau lemon.

Tip tandas sentiasa bersih dan wangi:

• Luangkan kira-kira 5 minit setiap hari sebelum mandi untuk mencuci bilik air dan tandas di rumah anda.

• Letakkan sahaja sedikit cecair pencuci ke atas span dan gosok dinding, sinki dan lantai bilik air.

• Gunakan berus untuk membersihkan mangkuk tandas.

• Gosok segala kotoran dari sinki dan mangkuk tandas sekurang-kurangnya seminggu sekali atau dua minggu sekali. Gunakan berus ketika menggosok dinding dan lantai tandas dan bilik air.

• Gantungkan pewangi yang sesuai di dalam tandas untuk menyingkirkan bau yang kurang menyenangkan.

Panduan Menghias Bilik Mandi:

• Sediakan rak untuk meletakkan ubat gigi, berus gigi, syampu dan sabun.

• Pasang cermin muka di dinding bilik air.

• Sediakan penyangkut untuk menggantung tuala dan pakaian

• Hias dinding dengan bunga plastik atau daun hijau untuk menyerikan lagi ruang bilik air.

Petua Membersihkan Mangkuk Tandas Yang Kotor Dan Berkerak:

• Tuang cuka ke dalam mangkuk tandas dan biarkan untuk beberapa jam.

• Gosok mangkuk tandas menggunakan berus.

• Selepas kesemua kotoran berjaya ditanggalkan, siram dengan air bersih.

• Selain daripada cuka, boleh gunakan satu tin air coke. Cara pembersihan adalah sama.


Dua Tahun Kenal, Puteri Aishah Selamat Bergelar Isteri Firdaus. “Dia Bagi ‘Lampu Hijau’ Untuk Saya Teruskan Karier.”

Pelakon jelita, Puteri Aishah,27, selamat melangsungkan majlis pernikahan dengan ahli perniagaan, Muhammad Firdaus,28, yang diadakan di Ballrooms JW Marriot Kuala Lumpur jam 11:15 pagi tadi.

Puteri atau nama sebenarnya Puteri Aishah Sulaiman dinikahkan oleh Qadi Ustaz Mohd Abdul Nasir Abdullah dengan disaksikan bapa Puteri, En. Sulaiman Abd. Rahman.

Pada majlis itu, Puteri menerima mas kahwin RM300 beserta 5 dulang hantaran daripada pihak lelaki. Sementara pihak perempuan menyerahkan 7 dulang.

Bagaimanapun, jumlah wang hantaran dirahsiakan atas permintaan keluarga.

Majlis yang diadakan secara sederhana membabitkan keluarga dan kenalan terdekat kedua belah pihak itu menyaksikan Puteri dan Firdaus mengenakan busana bewarna putih.

Puteri Aishah tampil anggun dalam persalinan Rismanruzaini  berkata, dia sudah lama menantikan saat ini dan berharap ikatan perkahwinan akan berkekalan hingga akhir hayat.

“Alhamdulillah majlis dirancang berjalan lancar selepas beberapa kali ditangguh akibat pandemik Covid-19. Saya bersyukur apabila impian kami untuk melihat perkahwinan ini disaksikan oleh keluarga kedua belah pihak tercapai.

“Saya dan suami juga memohon maaf kerana tidak dapat menjemput rakan-rakan artist yang lain atas sebab Perintah Kawalan Pergerakan Pemulihan(PKPP),”kata Puteri Aishah.

Menurut Puteri, dia mengakui FIrdaus memiliki setiap ciri-ciri lelaki idamannya.

“Sepanjang dua tahun mengenali Firdaus, saya menyukai keperibadiannya. Dia seorang yang baik dan mengutamakan keluarga.  Dia sangat menyayangi dan meletakkan keluarganya nombor satu.

“Malah, dia juga sentiasa menyokong minat saya dalam bidang lakonan. Dia juga sudah bagi lampu hijau dimana saya boleh teruskan kerjaya ini selama mungkin,”katanya.

Dalam pada itu, majlis resepsi pasangan bahagia ini bakal diadakan di JW Marriot, Kuala Lumpur, malam ini.


“Rezeki Ramadan” Rita Rudaini Bangga Anak Peroleh Anugerah Di Sekolah

Rezeki memang tak pernah salah alamat, pelakon Rita Rudaini meluahkan rasa bangga dan syukurnya terhadap pencapaian akademik anak sulungnya, Airit Rayyan baru-baru ini.

Menerusi satu hantaran yang dikongsikan oleh Rita di laman Instagram memaparkan anaknya itu yang sedang mengambil anugerah di sekolah. Rita juga kelihatan bersungguh merakam momen tersebut sebagai kenangan.

Baginya, hadiah ulang tahunnya tahun lepas yang diberi oleh Rayyan adalah dengan berjaya menempatkan diri di MRSM dan tahun ini pula dia dihadiahkan dengan sesuatu yang membanggakannya sebagai seorang ibu.

“Tahun ni Ryan bg hadiah lagi dapat Anugerah Pengetua dengan pointer tinggi. Syukur Alhamdulillah.

“Terima kasih Allah kerana hadiah rezeki anak-anak yang baik untukku, sudah memadai. Rezeki Ramadan,” tulisnya.

Pada masa yang sama, Rita tak terlepas untuk memanjatkan rasa syukurnya dan sempat memberi kata-kata semangat untuk anaknya itu.

“Mommy tak mintak lebih cuma mommy nak anak-anak mommy buktikan pada diri sendiri dan kepada orang di luar sana yg kita mampu berjaya. Pedulikan cemuhan dan kejian manusia kerana Allah sentiasa ada untuk kita,” tambahnya.

Rita juga memberi pesanan agar menjadi yang terbaik bukan untuk memuaskan hati orang lain malah, untuk diri sendiri.

Untuk rekod, Rita Rudaini pernah berkahwin dengan pemain bola tempatan, Aidil Zafuan pada Disember 2008 namun rumah tangganya berakhir pada 5 September 2013. Mereka turut dikurniakan 2 orang cahaya mata lelaki daripada hasil perkahwinannya ini.

Sumber: Instagram Rita Rudaini


Pakar ENT Ini Jelaskan Cara Selamat Bersihkan Telinga, Barulah Tak Jejas Pendengaran

Memang sudah menjadi tabiat dikalangan ahli keluarga kita, ada yang suka mengorek telinga selepas mandi. Mesti cari putik kapas untuk mengorek telinga. Tujuannya adalah untuk membersihkan telinga. Tetapi tahukah anda, bahawa tabiat ini sebenarnya mengundang bahaya yang boleh menjejaskan pendengaran.

KERAP JADI TAK DENGAR, NAK BUAT APA? IKUT PETUA INI

Seorang pesakit mengadu kurang dengar dah beberapa hari. Tempoh hari beliau ada beli sendiri ubat titis telinga di farmasi, letak sendiri pada telinga dan kemudian beliau korek sendiri guna cotton bud untuk bersihkan sebab rasa dah tak selesa.

Akibatnya sekarang pendengaran jadi ‘totally block’… tak dengar langsung!

Apabila saya masukkan skop kamera ke dalam telinganya. Nampaklah beliau ear wax atau tahi telinganya yang telah ditolak-tolak masuk ke gegendang telinga!

Saya cuba keluarkan juga, cuba buang mana yang boleh. Tapi ia sakit tuan-tuan kalau terkena pada gegendang telinga. Dan ini yang berlaku kepada pesakit saya ini tadi. Nam menangis beliau.

Beliau baru tahu bahawa telinga ini tidak perlu dikorek. Sudah menjadi ‘habit’ katanya mengorek telinga selepas mandi. Kalau tak buat itu, rasa tidak selesa.

Tip pengurusan telinga yang selamat

1. Bersihkan guna kain bersih setiap lepas mandi. Di bahagian cuping dan luar telinga sahaja.

2. Elak masukkan air sehingga ke dalam telinga. Lebih bahaya jika gegendang telinga anda bocor.

3. Kalau terlalu gatal, boleh tekan-tekan bahagian luar telinga atau di ‘tragal area’ sahaja. Ia boleh membantu.

4. Jangan korek di dalam telinga sama ada guna besi atau putik kapas.

5. Jangan terus beli ubat di farmasi tanpa pemeriksaan doktor.

6. Jika kurang dengar, pergi buat pemeriksaan doktor.

7. Doktor akan rujuk ke klinik ENT di hospital jika perlu.

Ingat ya, bahaya. Hentikanlah!

Dr Ezairy M.Sallih
Doktor telinga, hidung & tekak


Begini Cara Transfer Duit Anak Ke Tabung Haji Guna CIMB Clicks. Semuanya Di Hujung Jari Saja, Senangnya Nak Simpan Duit!

Selain dapat memakai pakaian baru, berjumpa dengan saudara mara, mengutip duit raya antara aktiviti yang paling seronok dilakukan oleh kanak-kanak ketika beraya. Sebagai ibu bapa, pastinya duit anak-anak akan disimpan di dalam tabung mahupun bank.

Namun, keterbatasan masa dek kerana sibuk dengan kerja pasti membuatkan tiada kesempatan berbuat demikian.

Jangan risau, dengan kecanggihan teknologi sekarang, ibu bapa boleh berbuat demikian melalui online, tapi macam mana nak buat ya?”

Sekarang ni dah senang, semuanya di hujung jari, kan? Kebanyakan hal berkaitan perbankan dah boleh dilakukan secara online, termasuklah menyimpan di Tabung Haji.

Membuat simpanan di Tabung Haji sebenarnya satu langkah bijak terutama untuk anak-anak yang masih kecil. Tapi, mungkin ada yang terlepas pandang atau tak jumpa-jumpa mana butang yang nak klik untuk transfer duit dari Cimb Clicks terus ke akaun Tabung Haji. Tak kisahlah akaun Tabung Haji anak atau Tabung Haji diri sendiri, dua-dua pun boleh!

Ikut saja langkah yang ditunjukkan di bawah. Yang penting, sediakan buku akaun Tabung Haji siap-siap dekat sebelah supaya mudah nak rujuk nanti.

Sebenarnya senang je nak simpan atau transfer duit secara online dari akaun CIMB ke Tabung Haji.

Bagi yang belum pernah cuba atau tak tahu, jom kita tengok caranya langkah demi langkah.

Mula-mula, macam biasalah kita login dulu CIMB Clicks.

Pilih menu ‘Pay & Transfer’ dan klik pada butang ‘Pay Bills’.

Dekat bahagian Biller nanti boleh taip ‘Lembaga Tabung Haji’, nanti akan keluar pilihannya.

Semak buku Tabung Haji dan masukkan nombor akaun Tabung Haji dan nombor IC anak.

Kalau akaun Tabung Haji sendiri gunalah nombor IC sendiri ya.

Kemudian isikanlah berapa jumlah duit yang nak ditransfer ke akaun Tabung Haji tadi.

Lepas dah check elok-elok nombor akaun Tabung Haji 15 digit tu, bolehlah submit.

Akhir sekali, request TAC macam masa kita buat belian online tu.

Nanti nombor TAC akan dihantar melalui SMS. Masukkan 6 digit TAC dan selesaikan urusniaga.

Siap!

Anda akan dicaj RM0.50 untuk urusniaga ini. Kira ok lah kan, kalau nak bandingkan dengan kepayahan kita untuk ke pejabat Tabung Haji, cari parking dan sebagainya. Lagi-lagi kalau bawa anak kecil.

Nak mudah, nanti boleh terus set favourite supaya lain kali kita dah tak perlu nak tekan nombor akaun sebiji-sebiji. Untuk setting favourite ni, boleh pergi bahagian ‘My Accounts’ > ‘My Favourite’ > ‘Biller’. Pilih akaun Tabung Haji tadi dan isikan maklumat yang diminta. Mudah kan?

Foto Kredit: cimbbank.com.my

Lega rasa bila dah dapat transfer duit anak-anak ni ke akaun masing-masing. Tak payah susah-susah nak ke pejabat Tabung Haji lagi. Kalau tak, kita yang kena pegang duit sampai ada yang lupa sorok dekat mana kan?

OK, lepas dah transfer tu jangan lupa log out macam biasa. Biasanya akaun Tabung Haji ni akan dikemaskini dalam masa 1-3 hari bekerja. Jadi, jangan panik pula kalau pergi check duit tak masuk-masuk lagi.

Oh ya, mungkin ada yang tertanya-tanya, ada tak cara yang lebih mudah untuk semak baki akaun TH ni selain ke Tabung Haji kan? Jawapannya ada, iaitu melalui kad ATM CIMB.

Nak tahu caranya, jom tengok langkah di bawah.

Untuk makluman, Tabung Haji juga telah memperkenalkan Perkhidmatan TH melalui ATM dan CDM CIMB Islamic mulai 1 Oktober 2018. Proses pendaftaran (link) kad ATM ke akaun TH boleh dilakukan melalui mesin ATM CIMB dengan menggunakan kad ATM CIMB.

Maksudnya, kita boleh semak baki akaun Tabung Haji menggunakan kad ATM CIMB tanpa perlu pergi ke Tabung Haji. Tapi buat masa ini kita hanya boleh semak akaun Tabung Haji diri sendiri dan tak boleh check untuk anak-anak ya.

Ini langkahnya.

Pertama sekali, masukkan kad CIMB anda pada mesin ATM dan tekan nombor pin seperti biasa.

Seterusnya pilih butang menu ‘Lain-lain’ pada skrin.

Kemudian, pilih urusniaga ‘Tabung Haji’ seperti yang tertera di bawah.

Sekarang, masukkan nombor akaun Tabung Haji seperti yang boleh dirujuk dalam buku akaun.

Selepas itu masukkan pula nombor siri yang terdapat pada buku akaun Tabung Haji anda.

OK, setelah kad ATM CIMB berjaya didaftarkan (link) kita dah boleh buat transaksi pengeluaran, pindahan dari akaun TH ke akaun bank sendiri atau pihak ke tiga dan juga boleh membuat semakan baki akaun TH.

Selain itu, simpanan tunai pula boleh dilakukan melalui cash deposit machine (CDM).

Tapi tak seperti Maybank2U, semakan baki akaun TH hanya boleh dilakukan melalui ATM sahaja. Tiada perkhidmatan semakan baki ditawarkan melalui CIMB Clicks ya.

Jadi bagi pemegang akaun CIMB, lain kali kalau nak semak baki di akaun Tabung Haji, bolehlah pergi ke ATM untuk link kan kad ATM dan daftarkan ikut cara ini.